sagorsarker/bangla-wikipedia huggingface dataset:
ক্যাপ্টেন আমেরিকা

ক্যাপ্টেন আমেরিকা একটি আমেরিকান কাল্পনিক কমিক মার্ভেল কমিকস দ্বারা প্রকাশিত সুপারহিরো কমিক বই। এটি কার্টুনিস্ট জো সিমন এবং জ্যাক কার্বি দ্বারা তৈরি করা হয়েছে। চরিত্রটি প্রথম প্রকাশ পায় মার্ভেল কমিক্সের একটি পূর্বসুরী থেকে (মার্চ ১৯৪১ তারিখ)। ক্যাপ্টেন আমেরিকা কমিকসটির গল্প সাজানো হয়েছিল একজন দেশপ্রেমিক অতিমানবীয় সৈন্য হিসেবে যে প্রায়ই যুদ্ধকালীন দ্বিতীয় বিশ্বযুদ্ধের সময়ে অক্ষ শক্তির বিরুদ্ধে লড়েছিল। যুদ্ধকালীন সময়ে এই প্রেক্ষাপটে নির্মিত গল্পের কারণে এটি ব্যাপক জনপ্রিয় হয়েছিল।
২০১১ সালে মার্ভেল স্টুডিও এ চরিত্র নিয়ে সিনেমা তৈরি করে। ক্যাপ্টেন আমেরিকার হয়ে অভিনয় করেন ক্রিস ইভান্স। সিনেমাটি ব্যাপক সাফল্য পেলে পরবর্তীতে একে একে অনেকগুলো সিনেমায় ক্যাপ্টেন আমেরিকা উপস্থিত হন। মার্ভেল সিনেম্যাটিক ইউনিভার্সের অ্যাভেঞ্জার্স উপদলে ক্যাপ্টেন অ্যামেরিকা দলনেতা হিসেবে অভিনয় করেন।
১৯৪০ সালে, লেখক জো সিমন ক্যাপ্টেন আমেরিকা তৈরির চিন্তা করে এবং এই চরিত্রের উপর কস্টিউমসহ একটি স্কেচ আঁকে। সিমন তার আত্মজীবনীতে বলেন "আমি সেই পৃষ্ঠাটির নিচস 'সুপার আমেরিকান' নাম লিখেছিলাম।
সিমন তার আত্মজীবনীতে আরো বলে যে "আমি এটি টাইমলি কমিকস এর মার্টিন গুডম্যান কে দিলাম যেন সে যত দ্রুত সম্ভব ক্যাপ্টেন আমেরিকা কে নিয়ে একটি একক কমিক ধারাবাহিক বের করে। সিমন বিশ্বাস করে নি যে তার নিয়মিত ক্রিয়েটিভ সাথী, আর্টিস্ট জ্যাক কার্বি এই কাজের ভার একা তুলতে পারবে৷
স্টিভ রজার্স ম্যানহাটন, নিউইয়র্ক সিটির লোয়ার ইস্ট সাইডে ১৯২০ সালে জন্ম নেয়৷ তার বাবা মা জোসেফ এবং সারাহ গরিব আইরিশ অভিবাসী।
স্টিভ যখন ছোট ছিলো তখন জোসেফ মারা যায় এবং তার কিশোর বয়সে মা সারাহ নিউমোনিয়াতে আক্রান্ত হয়ে মারা যায়৷ ১৯৪০ এর শুরুর দিকে যখন যুক্তরাষ্ট্র দ্বিতীয় বিশ্বযুদ্ধে প্রবেশ করে নি, তখন স্টিভ ছিল একজন লম্বা, পাতলা চারুকলার ছাত্র যে চিত্রণে বিশেষজ্ঞ এবং একজন কমিক বুক লেখক ও শিল্পী।
আলবার্ট রোজ-ইন্স

আলবার্ট রোজ-ইন্স (; জন্ম: ১৬ ফেব্রুয়ারি, ১৮৬৮ - মৃত্যু: ২২ নভেম্বর, ১৯৪৬) পোর্ট এলিজাবেথে জন্মগ্রহণকারী প্রথিতযশা দক্ষিণ আফ্রিকান ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। দলে তিনি মূলতঃ স্লো লেফট-আর্ম অর্থোডক্স বোলার ছিলেন। পাশাপাশি নিচেরসারিতে ডানহাতে ব্যাটিং করতেন।
প্রথম-শ্রেণীর ক্রিকেটে খেলোয়াড়ী জীবন শুরুর সময়কালে দক্ষিণ আফ্রিকারও প্রতিনিধিত্ব করেন। ১৮৮৮-৮৯ মৌসুমে দক্ষিণ আফ্রিকা-ইংল্যান্ডের মধ্যকার ঐ খেলাটিই দক্ষিণ আফ্রিকার অভিষেক টেস্ট ছিল। এরপূর্বে রোজ অগণিতসংখ্যক বা এগারোজনের বেশি খেলোয়াড়দের নিয়ে গড়া দলে খেলেছিলেন। আরজে ওয়ারটনের নেতৃত্বাধীন ইংরেজ দল দক্ষিণ আফ্রিকায় পদার্পণ করলে পোর্ট এলিজাবেথে উভয় দলের সদস্য সংখ্যা সমান হয় ও নতুন যুগের সূচনা ঘটে। রোজ শূন্য ও ১৩ রান তোলেন। কিন্তু ইংল্যান্ডের প্রথম ইনিংসে ৫/৪৩ লাভে সক্ষমতা দেখান। খেলাটিতে অংশগ্রহণের ফলে প্রথম-শ্রেণীর ক্রিকেটে অভিষেক ঘটে তার। এরফলে প্রথম দক্ষিণ আফ্রিকান হিসেবে টেস্ট ক্রিকেট অভিষেকে পাঁচ-উইকেট পেয়েছেন তিনি। ফলশ্রুতিতে দুই সপ্তাহ পর কেপটাউনে দ্বিতীয় টেস্টেও তার অংশগ্রহণ ছিল। প্রথম ইনিংসে জে ব্রিগসের রেকর্ড গড়া ৮/১১ ও খেলায় ১৫/২৮ বোলিং পরিসংখ্যানের ফলে দক্ষিণ আফ্রিকা দল ইনিংস ও ২০২ রানে পরাজিত হওয়াসহ ২-০ ব্যবধানে সিরিজের পরাজয়বরণ করে।
এরপর রোজ আরও পাঁচটি প্রথম-শ্রেণীর ক্রিকেটে অংশ নেন। তন্মধ্যে কিম্বার্লির পক্ষে তিনটি ও ট্রান্সভালের পক্ষে দুইটিতে প্রতিনিধিত্ব করেন। তিনি স্লো লেফট-আর্ম বোলিং করতেন ও একটি সাময়িকীতে তাকে ‘ব্যাটসম্যানদের ত্রাসরূপে’ তুলে ধরা হয়। কিম্বার্লির পক্ষে খেলাকালীন প্রথম কারি কাপের খেলায় ৫/৫৫ লাভে করেন। এরফলে প্রতিপক্ষ ট্রান্সভাল পরাজিত হয়।
সমারসেটের ওয়েলসে জন্মগ্রহণকারী ‘মার্গারেট ইভলিন’ নাম্নী এক রমণীর পাণিগ্রহণ করেন তিনি। এ দম্পতির এক পুত্রসন্তান ছিল।
২২ নভেম্বর, ১৯৪৬ তারিখে ৭৮ বছর বয়সে দক্ষিণ আফ্রিকার পূর্ব লন্ডনে তার দেহাবসান ঘটে। দক্ষিণ আফ্রিকান ক্রিকেটের সূচনালগ্নে অংশগ্রহণকারী অনেক ক্রিকেটারের ন্যায় তার মৃত্যুসম্পর্কীয় তথ্যাদিও অজ্ঞাত রয়ে গেছে। ফলশ্রুতিতে উইজডেনেও তার দেহাবসানের কথা তুলে ধরা হয়নি।
ঘণ্ট

বাংলাদেশ এবং পশ্চিমবঙ্গের খাবারগুলির মধ্যে ঘণ্ট বিশেষভাবে প্রসিদ্ধ। সাধারণত চচ্চড়ির পরে ঘণ্ট দিয়ে ভাত খাওয়ার প্রচলন আছে। ঘণ্ট রান্নাটা থকথকে রকমের হয়ে থাকে। রান্নার মূল উপকরণ হিসাবে কাঁচা সবজি যেমন আলু, পটল, কপি ও বিভিন্ন শাক ব্যবহৃত হয়ে থাকে। সাধারণতঃ ঘণ্ট ঘি দিয়ে রান্না করা হয়ে থাকে।
আমিষ ও নিরামিষ ঘন্টের পার্থক্য আনুষঙ্গিক উপকরনের ব্যবহারের ভিত্তিতে হয়ে থাকে। নিরামিষ ঘণ্টে মুলতঃ নারকেল কোঁড়া, মটরের বড়ী, ফুল-বড়ী, খেসারী বা মটর ডালের চাপড়া ভাজি, মটর ডালের বড়া ভাজি ও বালিতে ভাজা মুগ ও মুসুর ডাল, মাষকলাইয়ের কুমড়ো-বড়ী এবং ছোলা প্রভৃতি আনুষঙ্গিক উপকরন হিসাবে ব্যবহৃত হয়। আমিষ ঘণ্টে আবার রুই বা শোল মাছের মাথা-কাঁটা-গাদ, ইলিশ মাছ, চিংড়ি মাছ প্রভৃতি আনুষঙ্গিক উপকরন হিসাবে ব্যবহার করা হয়। 
ডাল মাখা ভাত বা ঘি মাখা ভাতে ঘণ্ট খাওয়ার রেওয়াজ আছে। ঘণ্টের সঙ্গে ভাত মেখে লেবুর রস সহযোগে খাওয়ার রীতি বঙ্গদেশে প্রচলিত।
ঘণ্টের উপকরণের সমস্ত সবজি কুচো কুচো করে কেটে নিতে হয়। কিছু কিছু ঘণ্ট যেমন ঘণ্ট ভোগ, বাঁধাকপির ঘণ্ট, শাকের ঘণ্ট বা কচি মুলোর ঘণ্টে সবজিগুলি ডুমো ডুমো করে কেটে রান্না করা হয়ে থাকে।
প্রায় সব ধরনের ঘণ্টের জন্যে ধনে, জিরে ও মরিচ বাটার প্রয়োজন। কোন কোন ঘণ্টে আবার শুকনো লঙ্কা বাটা, হলুদ বাটা ও তিল বাটা আবার কোথাও গরম মশলা বাটা ব্যবহার হয়। বাদাম, কিসমিস, গরম মশলা, দুধ বা চিনি বিভিন্ন ক্ষেত্রে ঘণ্টের উপকরণ হিসাবে ব্যবহৃত হয়।
ঘণ্টের ফোড়নের জন্যও সাধারণত জিরা, হিং, তেজপাতা, কাঁচালঙ্কা ইত্যাদির প্রয়োজন হয়। কখন কখন রাঁধুনি ফোড়নও ঘণ্ট রান্নায় ব্যবহার করা হয়ে থাকে।
ঘণ্ট রান্নার সময় প্রথমে সবজিগুলো সেদ্ধ করে জল ফেলে দেওয়া হয়। তারপর, সিদ্ধ তরকারিতে বাটা মশলা, দুধ, চিনি এবং নুন, সব একত্রে মেখে নেওয়া হয়। এরপর ঘিয়ে ফোড়ন দিয়ে এই তরকারি সাঁতলান হয়। কোন কোন ঘণ্টে আগে ফোড়ন দিয়ে পরে ছাঁচনা অর্থাৎ দু তিন বার হাঁড়ি বা কড়াই থেকে ঢালাঢালি করে একেবারে সমগ্র রান্না প্রস্তুত করা হয়।
সৌদি এরামকো

সৌদি এরামকো ( '), আনুষ্ঠানিকভাবে সৌদি আরব তেল কোম্পানি, এরামকো নামে সবচেয়ে বেশি পরিচিত (পূর্বে আরব-আমেরিকান তেল কোম্পানি), হল সৌদি আরবের জাতীয় পেট্রোলিয়াম ও প্রাকৃতিক গ্যাস ভিত্তিক কোম্পানী। সৌদি এরামকো এর অর্থমূল্য অনুমান করা হয়েছে এর মধ্যে মার্কিন $১.২৫ ট্রিলিয়ন এবং মার্কিন $১০ ট্রিলিয়ন, এটি বিশ্বের সবচেয়ে মূল্যবান কোম্পানি হিসেবে গড়ে উঠেছে।.!!
সৌদি এরামকোতে উভয় বিশ্বের বৃহত্তম প্রমাণিত অশোধিত তেল মজুদ রয়েছে, এখানে এর থেকে বেশি তেল. রয়েছে, এবং এখানে দৈনিক বৃহত্তম তেল উৎপাদন করা হয়ে থাকে। সৌদি এরামকো কোম্পানি সৌদি আরবের সমস্ত শক্তি সম্পদের বিকাশ করার অধিকার রয়েছে। ২০১৫ সালে ফোর্বস এর একটি প্রতিবেদন অনুযায়ী, এরামকো বিশ্বের বৃহত্তম তেল ও গ্যাস কোম্পানীতে ঘোষিত হয়।.!!
জগদীশ চন্দ্র বসু স্মৃতি জাদুঘর

স্যার জগদীশ চন্দ্র বসুর বাড়ি মুন্সীগঞ্জ জেলার শ্রীনগর উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন। এটি প্রখ্যাত বাঙালি উদ্ভিদবিজ্ঞানী স্যার জগদীশ চন্দ্র বসুর পৈতৃক বাড়ি। এটি শ্রীনগর উপজেলার রাঢ়ীখাল গ্রামে অবস্থিত। ঢাকা থেকে এর দূরত্ব প্রায় ৩৫ কিলোমিটার।
স্যার জগদীশ চন্দ্র বসু প্রথম সফল বাঙালি বিজ্ঞানী যিনি উদ্ভিদের যে প্রাণ আছে তা আবিষ্কার করেন। এছাড়া তিনি বেতার যন্ত্র আবিস্কারের স্বপ্নদ্রষ্টা। তার পৈতৃক বাড়িটির ত্রিশ একর জায়গায় জগদীশ চন্দ্র বসু কলেজ ও কমপ্লেক্স নির্মিত হয়েছে। তার জীবিত অবস্থায় তিনি তার সম্পত্তি দান করে যান। সেখানে ১৯২১ সালে সুরুজ বালা সাহা বিদ্যালয় ও পরে ১৯৯১ সালে জগদীশ চন্দ্র বসু ইনস্টিটিউশন ও কলেজ প্রতিষ্ঠা করা হয়। ২০১১ সালে জগদীশ চন্দ্র বসু কমপ্লেক্স নির্মাণ করা হয়েছে, যা চলে জগদীশ চন্দ্র বসু ইনস্টিটিউশনের উদ্যোগে। কমপ্লেক্সে নির্মিত হয়েছে জগদীশ চন্দ্র বসু স্মৃতি জাদুঘর, পশু-পাখির ম্যুরাল, কৃত্রিম পাহাড়-ঝরনা ও সিঁড়ি বাধানো পুকুর ঘাট। জাদুঘরে জগদীশ চন্দ্র বসুর ছবি, গবেষণাপত্র, হাতে লেখা পান্ডুলিপি, রবীন্দ্রনাথ ঠাকুরের নোবেল প্রাপ্তিতে তাকে লেখা চিঠি ও রবীন্দ্রনাথের বসুকে লেখা চিঠি, তেল রং দিয়ে আঁকা ১৭টি দুর্লভ ছবি, রয়্যাল সোসাইটিতে দেওয়া বক্তৃতার কপি এবং নানা দুর্লভ জিনিস রয়েছে।
স্যার জগদীশ চন্দ্র বসুর বাড়িটি ৬ কক্ষবিশিষ্ট। বাড়িটির একটি কক্ষকে জাদুঘর হিসেবে রূপান্তর করা হয়েছে। এই বাড়িতে ৬টি দিঘী রয়েছে।
চায়না ন্যাশনাল পেট্রোলিয়াম কর্পোরেশন

চায়না ন্যাশনাল পেট্রোলিয়াম কর্পোরেশন (সিএনপিসি) () হল একটি চীনা রাষ্ট্রীয় মালিকানাধীন তেল ও গ্যাস কর্পোরেশন এবং বৃহত্তম চীনা ইন্টিগ্রেটেড শক্তি কোম্পানী। এই কোম্পানির প্রধান কার্যালয় হচ্ছে , বেইজিং এ অবস্থিত।
চায়না ন্যাশনাল পেট্রোলিয়াম কর্পোরেশন হচ্ছে পেট্রোচায়না কোম্পানির জনক, জুলাই এর ২০১৪ সালে বিশ্বের চতুর্থ বৃহত্তম কোম্পানি হিসাবে এটি বিবেচিত হয়।
২৩ ডিসেম্বর ২০০৩ সালে একটি গ্যাসকূপে আকস্মিক অগ্নিনির্গমন হয় এবং ১৬এইচ নং এ ঘটনা ঘটে, ২৪৩ জনের মৃত্যু হয় আর ২,১৪২ জনকে হাসপাতালে ভর্তি করা হয়েছিল।
২০০৫ সালে সেখানে একটি CNPC মালিকানাধীন পেট্রোকেমিক্যাল প্ল্যান্ট ছয় মৃত্যু, একটি ভর উদ্বাসন, এবং উপর একটি বিশাল তেল বিস্ফোরণের ফলে এ বিস্ফোরণ ছিল সঙ্ঘুয়া নদী।
একটি গ্যাস পাইপলাইন সিচুয়ান ২০ জানুয়ারী ২০০৬ সালে বিস্ফোরিত হয়। কথিত আছে যে, নয়জন নিহত এবং প্রায় ৪০ জন আহত হয়।
একটি লিক Luojia নং ২ এর গ্যাসকূপ ২৫ মার্চ ২০০৬ সালে ঘটেছে। ছয় দিন পর অগ্নি নির্গমনের তৃতীয় প্রচেষ্টা সফল হয়েছিল; এবং ১৫,০০০ জঙ্কে সরিয়ে নেয়া হয়েছিল।
২০০৯ সালে একটি CNPC পাইপলাইন ফেটে যায়, এবং ডিজেল তেল মধ্যে চিশুই ননদীর মধ্যে শানক্সি প্রদেশের।
রয়্যাল ডাচ শেল

রয়্যাল ডাচ শেল () (, ), সাধারণভাবে শেল হিসাবে পরিচিত, হল একটি অ্যাংলো-ডাচ বহুজাতিক তেল ও গ্যাস কোম্পানী। এই কোম্পানির প্রধান কার্যালয় নেদারল্যান্ডে অবস্থিত এবং যুক্তরাজ্যর মধ্যে এটি অন্তর্ভুক্ত রয়েছে। 'রয়েল ডাচ পেট্রোলিয়াম' এবং যুক্তরাজ্য ভিত্তিক শেল পরিবহন ও লেনদেন এর সংযুক্তির দ্বারা কোম্পানিটি তৈরি করা হয়েছে, এটা ২০১৬ সালে বিশ্বের সপ্তম বৃহত্তম কোম্পানি হিসাবে রাজস্ব পদ লাভ করে। এবং ছয়টি তেল ও গ্যাসের মধ্যে সুপারমেজর হচ্ছে অন্যতম।
শেল হল বিশ্বের সবচেয়ে মূল্যবান কোম্পানির মধ্যে একটি। জানুয়ারীর ২০১৩ সালে, বৃহত্তম শেয়ারহোল্ডার কোম্পানি ক্যাপিটাল গবেষণা গ্লোবাল ইনভেস্টরস 9,85% এবং সঙ্গে দ্বিতীয় ব্ল্যাকরক 6,89% কে ছাড়িয়ে রয়েল ডাচ শেল কোম্পানি এগিয়ে যায়। শেল ২০১৩ সালে ফরচুন গ্লোবাল ৫০০ এর মধ্যে বিশ্বের বৃহত্তম কোম্পানির তালিকার শীর্ষস্থানে অবস্থান নেয়। একসময়ে নেদারল্যান্ডের $৫৫৫.৮ বিলিয়ন জিডিপির মধ্যে 'রয়েল ডাচ শেল' এর ৮৪% সমান রাজস্ব ছিল। ফেব্রুয়ারি ২০১৬ এর হিসাবে, শেল বিশ্বের দ্বিতীয় বৃহত্তম তেল কোম্পানি।
শেল নামটি "শেল" পরিবহন ও ট্রেডিং কোম্পানির সাথে সংযুক্ত করা হয়।
কলকাতা মনোরেল

কলকাতা মনোরেল হল কলকাতা শহরের প্রস্তাবিত এক মনোরেল ব্যবস্থা।
২০০৮-২০০৭ সালে বাম আমলে প্রথম কলকাতা মনোরেল তৈরির উদ্দোগ নেওয়া হয়।বজবজ থেকে রাজারহাট পর্যন্ত এই ব্যবস্থা গড়ার কথা ছিল।কিন্তু তা বাস্তবতার মুখ দেখেনি।২০১৬ সালে পশ্চিমবঙ্গ সরকার ও বার্ন স্ট্যান্ডা কলকাতা মনোরেল তৈরিত উদ্যোগ নিয়েছে।
বর্তমান কলকাতা মনোরেল এর প্রস্তাবিত রুট হল -
এই রুটটির মোট দৈর্ঘ্য হবে অনুমানিক ২৩.৫ কিলোমিটার।এটি প্রিন্স আনোয়ার শাহ রোড এর উপড় দিয়ে তৈরি করা হবে।
এই মনোরেল ব্যবস্থা গড়ে তুলতে খরচ হবে ₹৪,২১৬ কোটি টাকা। এই খরচের সম্পূর্ণ অর্থ দেবে বার্ন স্ট্যান্ডার।
আটোয়ারী ইমামবাড়া

আটোয়ারী ইমামবাড়া বাংলাদেশের রংপুর বিভাগে অবস্থিত একটি প্রাচীন ইমামবাড়া। এটি পঞ্চগড় জেলার আটোয়ারী উপজেলার মির্জাপুর ইউনিয়নের অন্তর্গত। শিয়াদের কাছে গুরুত্বপূর্ণ এই ইমামবাড়া বর্তমানে অব্যবহার্য ও পরিত্যক্ত। এটি বাংলাদেশ প্রত্নতত্ত্ব অধিদপ্তরে তালিকাভুক্ত একটি পুরাকীর্তি।
আটোয়ারী ইমামবাড়াটি একটি প্রাচীন আয়তাকার ইমামবাড়া। এর অভ্যন্তরে একটি কক্ষ আছে। কক্ষের চারপাশে খোলা স্থান বা বারান্দা যার পর রয়েছে খিলান স্তম্ভ। ইমামবাড়াটি এক গম্বুজবিশিষ্ট। এটি লাল ইটের তৈরী। চার পাশে বেশ খানিকটা খোলা জায়গা যা প্রশস্থ ও অনুচ্চ ইটের দেয়াল দিয়ে ঘেরা। পূর্ব দিকে রয়েছে প্রবেশ তোরণ। এখানেই সংলগ্ন স্থানে অনেকগুলি কবর আছে। কবরগুলি বাঁধানো।
গোলকধাম মন্দির

গোলকধাম মন্দির বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত পঞ্চগড় জেলার দেবীগঞ্জ উপজেলার অন্তর্গত একটি প্রাচীন মন্দির ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
গোলকধাম মন্দিরটি উপজেলার শালডাংগা ইউনিয়নের শালডাংগা গ্রামে অবস্থিত যা দেবীগঞ্জ উপজেলা সদর হতে প্রায় ১২ কিঃ মিঃ হতে উত্তর পশ্চিমে অবস্থিত।
গোলকধাম মন্দিরটি একটি প্রাচীন উঁচু প্ল্যাটফর্মের ওপর স্থাপিত ছ্যকোণাকার মন্দির। এর অভ্যন্তরে একটি কক্ষ আছে। মন্দিরের চতুর্দিকে অনেকগুলো গাছপালা আছে।
মন্দিরটির গায়ে এর নির্মাণকাল ১৮৪৬ সাল উল্লেখ আছে। মন্দিরটি উনবিংশ শতকের স্থাপত্যের একটি চমৎকার নিদর্শণন। এ স্থাপত্য কৌশল গ্রীক পদ্ধতির অনুরূপ। মন্দিরটি গোলককৃষ্ণ গোস্বামীর স্মৃতি রক্ষার্থে নির্মাণ করা হয় এবং তাঁর নামেই নামকরণ করা হয়।
আয় অনুযায়ী বৃহৎ কোম্পানির তালিকা

এই তালিকায় ২০১৭ এর (২০১৬-এর আয়ের হিসাবে) বিশ্বের বৃহত্তম পাবলিক, রাষ্ট্রীয় মালিকানাধীন, এবং ব্যক্তিগত ব্যবসাগুলি রয়েছে যা প্রস্তুত করা হয়েছে ফরচুন গ্লোবাল ৫০০ এর পরিসংখ্যান অনুযায়ী। এই তালিকায় ৫০ টি কোম্পানীর অবস্থান রয়েছে, যাদের বার্ষিক আয় ১০০ বিলিয়ন মার্কিন ডলারেরও বেশি। সবচেয়ে সাধারণ শিল্প আর্থিক সেবা, প্রায় এক চতুর্থাংশ যেমন হিসাবে শ্রেণীবদ্ধ করা হচ্ছে। অর্ধেকেরও বেশি কোম্পানির আর্থিক সেবা, তেল ও গ্যাস, বা স্বয়ংচালিত শিল্প। পূর্ববর্তী সরকারি মালিকানাধীন কোম্পানীর উপর আপ-টু-ডেট তথ্য সরবরাহ এবং নির্ভরযোগ্যতা সীমাবদ্ধ এবং দেশ থেকে দেশে পরিবর্তিত হয়; এইভাবে, এই তালিকা অসম্পূর্ণ হতে পারে। এই তালিকা মার্কিন ডলারে দেখানো হয়েছে, কিন্তু এর বেশিরভাগ কোম্পানী অন্যান্য মুদ্রায় তাদের হিসাব প্রস্তুত করে। বিনিময় হারের উর্ধ্বগতির কারণে অল্প সময়ের মধ্যে তাদের আয়ের ডলারের মূল্য উল্লেখযোগ্যভাবে পরিবর্তিত হতে পারে।
 রাষ্ট্র-মালিকানাধীন প্রতিষ্ঠান
মাহফুজ উল্লাহ

মাহফুজ উল্লাহ (১০ মার্চ ১৯৫০-২৭ এপ্রিল ২০১৯) ছিলেন একজন বাংলাদেশি লেখক, সাংবাদিক, টেলিভিশন ব্যক্তিত্ব ও পরিবেশবিদ। বাংলাদেশে তিনিই পরিবেশ সাংবাদিকতার সূচনা করেন।
মাহফুজ ১৯৫০ সালের ১০ মার্চ নোয়াখালী জেলার বেগমগঞ্জের গোপালপুরে জন্মগ্রহণ করেন। তার পিতার নাম হাবিবুল্লাহ এবং মাতার নাম ফয়জুননিসা বেগম। মাহফুজ ভারতীয় উপমহাদেশে সমাজতান্ত্রিক আন্দোলনের অন্যতম অগ্রদূত মুজফ্‌ফর আহ্‌মেদের দৌহিত্র। তার বড় ভাই অধ্যাপক মাহবুব উল্লাহ। তিনি ঢাকা বিশ্ববিদ্যালয় থেকে ১৯৭২ সালে পদার্থবিদ্যায় স্নাতকোত্তর ও ১৯৭৪ সালে সাংবাদিকতায় পুনরায় স্নাতকোত্তর ডিগ্রি অর্জন করেন। ছাত্র রাজনীতির কারণে আইয়ুব খানের সামরিক শাসনামলে তাকে ঢাকা কলেজ থেকে বহিষ্কার করা হয়।
তৎকালীন পূর্ব পাকিস্তান ছাত্র ইউনিয়নের কর্মী হিসেবে ঊনসত্তরের ১১ দফা আন্দোলনে অংশগ্রহণ করেন। পরবর্তীতে বাংলাদেশ ছাত্র ইউনিয়নের সভাপতি হিসেবেও দায়িত্ব পালন করেন।
ছাত্রাবস্থাতেই মাহফুজ উল্লাহ সাংবাদিকতা পেশায় কাজ শুরু করেন। ১৯৭২ সালে সাপ্তাহিক বিচিত্রার জন্মলগ্ন থেকেই এ পত্রিকার সঙ্গে জড়িত ছিলেন। মাঝে চীন গণপ্রজাতন্ত্রে বিশেষজ্ঞ হিসেবে, কলকাতাস্থ বাংলাদেশ উপদূতাবাসে কাজ করেন এবং ঢাকা বিশ্ববিদ্যালয়ের গণযোগাযোগ এবং সাংবাদিকতা বিভাগে খণ্ডকালীন শিক্ষক হিসেবে শিক্ষকতা করেন। বিভিন্ন সময়ে বাংলাদেশের নেতৃস্থানীয় বাংলা ও ইংরেজি দৈনিকে কাজ করেছেন। রেডিও ও টেলিভিশনে অনুষ্ঠান উপস্থাপনাসহ একাধিক টক শো অনুষ্ঠানে অতিথি হিসেবে সংবাদ ও রাজনীতি নিয়ে নানামুখী বিশ্লেষণ করতেন। মৃত্যুর পূর্বে তিনি ড্যাফোডিল ইন্টারন্যাশনাল ইউনিভার্সিটি সাংবাদিকতা ও গণযোগাযোগ বিভাগে শিক্ষক হিসেবে কর্মরত ছিলেন।
তিনি "সেন্টার ফর সাসটেইনেবল ডেভেলপমেন্ট - (সিএফএসডি)" নামে একটি পরিবেশবাদী সংগঠনের প্রতিষ্ঠাতা সাধারণ সম্পাদক ছিলেন। তিনি আন্তর্জাতিকভাবে পরিচিত একজন সক্রিয় পরিবেশবিদ ছিলেন এবং বাংলাদেশে তিনিই পরিবেশ সাংবাদিকতার সূচনা করেন। এছাড়ও তিনি ঢাকা বিশ্ববিদ্যালয় সিনেটের এবং আন্তর্জাতিক পরিবেশবাদী সংগঠন "ইন্টারন্যাশনাল ইউনিয়ন ফর কনজারভেশন অব নেচার"-এর আন্তর্জাতিক পরিচালনা পর্ষদের প্রথম বাংলাদেশী সদস্য হিসেবে নির্বাচিত হন।
বিভিন্ন বিষয়ে মাহফুজ উল্লাহ বাংলা ও ইংরেজি ভাষায় ৫০-এর অধিক গ্রন্থ রচনা করেছেন। যার মধ্যে বেশ কিছু পৃথিবীর বিভিন্ন বিশ্ববিদ্যালয়ের গ্রন্থাগারে সহায়ক গ্রন্থ হিসেবে সংগ্রহিত আছে। তার গ্রন্থসমূহের মধ্যে উল্লেখযোগ্য হল: 
২০১৯ সালের ২৭ এপ্রিল ব্যাংককের বামরুনগ্রাদ হাসপাতালে চিকিৎসাধীন অবস্থায় বাংলাদেশ সময় ১০টা ৫ মিনিটে তিনি মৃত্যুবরণ করেন। এর আগে গত ২ এপ্রিল অসুস্থ হয়ে পড়লে তাকে প্রথমে রাজধানীর স্কয়ার হাসপাতালে ও পরে থাইল্যান্ডে নিয়ে যাওয়া হয়। এরপূর্বে ২১ এপ্রিল বাংলাদেশের সব প্রধান গণমাধ্যমে তার মৃত্যুর গুজব ছড়িয়ে পরে। যদিও একই দিন সন্ধ্যায় তিনি জীবিত হিসেবে সংবাদ প্রকাশ করে।
মস্কো আন্তর্জাতিক চলচ্চিত্র উৎসব

মস্কো আন্তর্জাতিক চলচ্চিত্র উৎসব বা এমআইএফএফ (, () একটি আন্তর্জাতিক চলচ্চিত্র উৎসব। প্রথম অনুষ্ঠিত হয় ১৯৩৫ সালে। রুশ সংস্কৃতিবিষয়ক মন্ত্রণালয় ও মস্কো নগর কর্তৃপক্ষের সহযোগিতায় এই চলচ্চিত্র উৎসব অনুষ্ঠিত হচ্ছে। ৩৮তম মস্কো আন্তর্জাতিক চলচ্চিত্র উৎসবে মোট ১৬টি বিভাগে ৭০টি দেশের ১৮০টিরও বেশি চলচ্চিত্র প্রদর্শিত হয়। এসবের মধ্যে রয়েছে পূর্ণদৈর্ঘ্য ও স্বল্পদৈর্ঘ্য কাহিনিচিত্র, প্রামাণ্যচিত্র ও অ্যানিমেটেড ছবি। চলচ্চিত্র প্রদর্শনের পাশাপাশি সেমিনার ও পরিচালকদের উন্মুক্ত লেকচার অনুষ্ঠিত হয়।
উৎসবটির শীর্ষ পুরস্কার হ'ল মস্কোর কোট অফ আর্মস এর সেন্ট জর্জের ড্রাগনকে হত্যার প্রতিমা। ২০০০ সাল থেকে নিকিতা মিখালকভ উৎসবটির সভাপতিত্ব করছেন।
১৯৭২ সাল থেকে এমআইএফএফ আন্তর্জাতিক চলচ্চিত্র প্রযোজক সমিতিগুলির ফেডারেশন থেকে "ক্লাস এ" স্বীকৃতি প্রশংসাপত্র পেয়েছে।
ফ্রেডরিক ওলব্রিক্ট

ফ্রেডরিক ওলব্রিক্ট (৪ অক্টোবর ১৮৮৮ – ২১ জুলাই ১৯৪৪) ছিলেন একজন জার্মান জেনারেল। হিটলারকে উৎখাতের উদ্দেশ্যে প্রণীত ২০ জুলাই পরিকল্পনায় তিনি অন্যতম পরিকল্পনাকারী ছিলেন। পরিকল্পনা ব্যর্থ হওয়ার পর তাকে মৃত্যুদন্ড দেয়া হয়।
ফ্রেডরিক ওলব্রিক্ট ১৮৮৮ সালের ৪ অক্টোবর লিসনিগে জন্মগ্রহণ করেন। তার বাবা এমিল ওলব্রিক্ট একজন শিক্ষক ছিলেন।
১৯০৭ সালে তিনি লিপজিগের পদাতিক রেজিমেন্ট ১০৬ এ যোগ দেন। প্রথম বিশ্বযুদ্ধে তিনি লড়াই করেছেন। এরপর তিনি ক্যাপ্টেন হিসেবে রাইখসভারে অন্তর্ভুক্ত হন।
ওলব্রিক্ট ও তার স্ত্রী ইভা কোপেলের এক ছেলে ও এক মেয়ে ছিল।
ওলব্রিক্ট ভাইমার প্রজাতন্ত্রের সমর্থক অন্যতম জার্মান সামরিক অফিসার ছিলেন। ১৯২৬ সালে ফরেন আর্মি ব্যুরোর প্রধান হিসেবে রাইখ প্রতিরক্ষা মন্ত্রণালয়ে নিয়োগ পান। ১৯৩৩ সালে তিনি ড্রেসডেন ডিভিশনের চীফ অব স্টাফ হন।
১৯৩৫ সালে তিনি ড্রেসডেনে অবস্থানকারী চতুর্থ আর্মি কর্প‌সে নিয়োগ পান। ১৯৩৮ সালে ২৪তম পদাতিক ডিভিশনের নেতৃত্ব লাভ করেন।
১৯৩৯ সালে দ্বিতীয় বিশ্বযুদ্ধের সূচনার সময় পোল্যান্ড আক্রমণকালে ওলব্রিক্ট ২৪তম পদাতিক ডিভিশনের কমান্ডার ছিলেন। ব্যক্তিগত সাহস এবং নেতৃত্বদানের কৌশলের কারণে তিনি নাইট'স ক্রস অব দ্য আইরন ক্রস লাভ করেন। ১৯৪০ সালের ১৫ ফেব্রুয়ারি তিনি জেনারেল হন। তাকে সেনা হাই কমান্ডে তিনি চীফ অব দ্য জেনারেল আর্মি নিযুক্ত হয়েছিলেন। পরে তিনি আর্মড ফোর্স‌ রিপ্লেসমেন্ট অফিসের প্রধান নিযুক্ত হন।
১৯৪১-১৯৪২ সালে ওলব্রিক্ট অভ্যুত্থানের পরিকল্পনা করতে শুরু করেন। নাৎসি শাসনের অবসানের উদ্দেশ্যে তিনি কর্নেল-জেনারেল লুডভিগ বেক, কার্ল ফ্রেডরিক গোয়ার্ড‌লার ও মেজর-জেনারেল হেনিং ফন ট্রেসকোর সাথে মিলে হিটলারকে হত্যার পথ খুজতে থাকেন। ১৯৪৩ সালে কর্নেল ক্লজ ফন স্টফেনবার্গ তার দপ্তরে কাজে যোগ দেন। স্টফেনবার্গ‌ পরবর্তীতে হিটলারকে হত্যাচেষ্টার প্রধান ব্যক্তি হয়ে উঠেছিলেন। হিটলারকে হত্যার উদ্দেশ্যে স্টফেনবার্গ‌ একটি বোমা স্থাপন করেছিলেন। তবে বোমাটি বিষ্ফোরিত হলেও হিটলার নিহত হননি।
অভ্যুত্থানের দিন অর্থাৎ ১৯৪৪ সালের ২০ জুলাই ওলব্রিক্ট ও কর্নেল আলব্রেক্ট মার্তজ ফন কুইরেনহেইম অপারেশন ভেলকুরি শুরু করেন এবং এর অংশ হিসেবে সেনা মোতায়েন শুরু হয়। এসময় হিটলার বেঁচে যাওয়ার কথা তাদের অজ্ঞাত ছিল। কিন্তু হিটলার জীবিত আছেন প্রতীয়মান হওয়ার পর বিদ্রোহ স্তিমিত হয়ে পড়ে। অনেকের মতে বার্লিনের যোগাযোগ ব্যবস্থার উপর যথেষ্ট নিয়ন্ত্রণ নিতে ব্যর্থ হওয়ার ফলে অভ্যুত্থানটি ব্যর্থ হয়েছিল। হিটলারের একটি বক্তৃতা সম্প্রচারের পর অভ্যুত্থান সম্পূর্ণ শেষ হয়ে যায়। ফলে নাৎসিরা দ্রুত নিয়ন্ত্রণ পুনরুদ্ধারে সক্ষম হয়।
অভ্যুত্থানের রাতে ওলব্রিক্ট বান্ডলারব্লকে গ্রেপ্তার হন। পরিকল্পনাকারীদেরকে জীবিত গ্রেপ্তার করার জন্য হিটলারের নির্দেশ সত্ত্বেও কর্নেল-জেনারেল ফ্রেডরিক ফ্রম সামরিক আদালতে তড়িঘড়ি করে সম্পন্ন একটি সংক্ষিপ্ত বিচারে ওলব্রিক্ট, আলব্রেক্ট মার্তজ ফন কুইরেনহেইম, ক্লজ ফন স্টফেনবার্গ ও ভের্না‌র ফন হেফটেনকে মৃত্যুদন্ড দেন। ধারণা করা হয় যে নীরব সমর্থন দানের অভিযোগ থেকে নিজেকে বাঁচানোর জন্য ফ্রম তাদের মৃত্যুদন্ড দিয়েছিলেন। বান্ডলারব্লকের উঠানে ফায়ারিং স্কোয়াড গুলি করে তাদের মৃত্যুদণ্ড কার্যকর করে। ওলব্রিক্টকে সবার আগে গুলি করা হয়।
বিভিন্ন চলচ্চিত্রে ফ্রেডরিক ওলব্রিক্টের চরিত্র উপস্থাপন করা হয়েছে। তার ভূমিকায় অভিনয় করা অভিনেতাদের মধ্যে রয়েছেন:
সিএন টাওয়ার

সিএন টাওয়ার () হল একটি কংক্রিটের যোগাযোগ এবং পর্যবেক্ষণ টাওয়ার যা শহরের কেন্দ্রস্থল টরন্টো, অন্টারিও, কানাডায় অবস্থিত। সাবেক রেলওয়ে ভূমির উপর নির্মিত এই টাওয়ার ১৯৭৬ সালে সম্পূর্ণ হয়, বিশ্বের সবচেয়ে লম্বা বিনামূল্যে স্থায়ী কাঠামো এবং সেই সময়ে বিশ্বের সবচেয়ে উঁচু টাওয়ার হিসেবে পরিচিত ছিল। ২০১০ সালে বুর্জ খলিফা এবং ক্যান্টন টাওয়ার সম্পন্ন না হওয়া পর্যন্ত টানা ৩৪ বছর ধরে সবচেয়ে উঁচু টাওয়ার ছিল।
১৯৯৬ সালে সিএন টাওয়ার সিভিল ইঞ্জিনিয়ার্স আমেরিকান সোসাইটি দ্বারা বিশ্ব আধুনিক সপ্তাশ্চর্যের মধ্যে একটি ঘোষণা করে। এটা গ্রেট টাওয়ার ওয়ার্ল্ড ফেডারেশন, যেখানে এটি দ্বিতীয় স্থানের পদমর্যাদা্য থেমে আছে।
ঘাঘড়া খান বাড়ি জামে মসজিদ

ঘাঘড়া খান বাড়ি জামে মসজিদ বাংলাদেশের শেরপুর জেলায় অবস্থিত প্রাচীন মসজিদ। মুঘল আমলে স্থাপিত এই মসজিদটি একটি ঐতিহাসিক নিদর্শন। এটি শেরপুর জেলার ঝিনাইগাতি উপজেলার ঘাঘড়া লস্কর গ্রামে অবস্থিত, আর সে কারণেই এর নাম হয়েছে ঘাঘড়া খান বাড়ি জামে মসজিদ। ১৯৯৯ সালে মসজিদটির রক্ষনাবেক্ষণের দায়িত্ব নেয় বাংলাদেশ প্রত্নতত্ত্ব অধিদপ্তর।
ঘাঘড়া খান বাড়ি জামে মসজিদ মুঘল আমলে নির্মিত হয়। মসজিদের দরজায় কষ্টি পাথরে খোদাই করা আরবি ভাষায় নির্মাণকাল দেওয়া আছে হিজরী ১০২৮ সাল বা ইংরেজি ১৬০৮ সাল। মসজিদের গাঁয়ের নিদর্শন থেকে ধারণা করা হয় মসজিদটি বক্সার বিদ্রোহী হিরঙ্গী খানের সময়কালে নির্মাণ করা হয়েছিল। আজিমোল্লাহ খান মসজিদটি প্রতিষ্ঠা করেন বলে অনুমান করা হয়।
মসজিদের ভিতরে দুটি সুদৃঢ় খিলান রয়েছে। মসজিদটি এক গম্বুজবিশিষ্ট এবং এর দৈর্ঘ্য ও প্রস্থ ৩০ ফুট। মাঝখানে গম্বুজে ছোটবড় ১০টি মিনার রয়েছে। পূর্বদিকে একটি দরজা রয়েছে। ভিতরে মেহরাব ও দেয়ালে বিভিন্ন রঙের ও কারুকার্য করা ফুল ও ফুলদানি আঁকা আছে। মসজিদের দেয়ালের গাথুনী চুন ও সুরকি দিয়ে গাথা যার প্রস্ত ৪ ফুট। মসজিদের মোট জমি ৫৮ শতাংশ যা তৎকালীন খান বাড়ির লোকজন ও গ্রামের অনেকে মসজিদের নামে ওয়াকফ করে দিয়েছে । মসজিদের মূল ভবন ও বারান্দা মিলে ১৭ শতাংশ এবং বাকি ৪১ শতাংশ জায়গায় রয়েছে কবরস্থান।
আলব্রেক্ট মার্তজ ফন কুইরেনহেইম

আলব্রেক্ট মার্ত‌জ ফন কুইরেনহেইম (২৫ মার্চ ১৯০৫ - ২১ জুলাই ১৯৪৪) ছিলেন একজন জার্মান কর্নেল। হিটলারের বিরুদ্ধে প্রণীত ২০ জুলাই পরিকল্পনায় তিনি অংশ নিয়েছিলেন।
কুইরেনহেইম ১৯০৫ সালে মিউনিখে জন্মগ্রহণ করেন। পরবর্তীতে তার পরিবার পটসডামে চলে আসে।
কুইরেনহেইম ১৯২৩ সালে রাইখসভারে যোগ দেন। ১৯২৫ সালে ক্লজ ফন স্টফেনবার্গ‌ের সাথে তিনি পরিচিত হন।
দ্বিতীয় বিশ্বযুদ্ধের সময় তিনি স্টাফ অফিসার হিসেবে নিয়োগ পান। ১৯৪২ সালে তিনি লেফটেন্যান্ট কর্নেল হিসেবে পদন্নোতি লাভ করেন। এরপর তিনি পূর্বাঞ্চলীয় রণাঙ্গনে ২৪তম আর্মি কর্প‌সের স্টাফ প্রধান হন। ১৯৪৩ সালে তিনি কর্নেল পদে উন্নীত হন।
১৯৪৩ সালে কুইরেনহেইম হিটলারকে হত্যার জন্য প্রণীত ২০ জুলাই পরিকল্পনায় যুক্ত হন। হিটলারকে হত্যার উদ্দেশ্যে কর্নেল ক্লজ ফন স্টফেনবার্গ‌ বোমা স্থাপন করেছিলেন। বোমাটি বিস্ফোরিত হলেও হিটলার নিহত হননি। এই তথ্য পরিকল্পনাকারীরা জানতে পারেননি। তারা পূর্ব পরিকল্পনা অনুযায়ী পদক্ষেপ নেয়া শুরু করেন। কিন্তু অভ্যুত্থান দ্রুত স্তিমিত হয়ে পড়ে এবং পরিকল্পনায় জড়িত কুইরেনহেইম, ওলব্রিক্ট, স্টফেনবার্গ‌ ও হেফটেন গ্রেপ্তার হন। গ্রেপ্তারের পর কর্নেল জেনারেল ফ্রেডরিক ফ্রম সামরিক আদালতে তড়িঘড়ি করে সম্পন্ন একটি সংক্ষিপ্ত বিচারে তাদের মৃত্যুদন্ড দেন। পরিকল্পনাকারীদের জীবিত গ্রেপ্তারের জন্য হিটলারের নির্দেশ সত্ত্বেও ফ্রম তাদের মৃত্যুদন্ড দিয়েছিলেন। নীরব সমর্থন দানের অভিযোগ থেকে নিজেকে বাঁচানোর জন্য ফ্রম তাদের মৃত্যুদন্ড দিয়েছিলেন এমন মত রয়েছে। বান্ডলারব্লকের উঠানে ফায়ারিং স্কোয়াড গুলি করে তার মৃত্যুদন্ড কার্যকর করে। প্রথমে ওলব্রিক্টকে গুলি করার পর কুইরেনহেইমকে গুলি করা হয়।
দন্ড কার্যকরের পর তাদের লাশ বার্লিনের ম্যাথাউস চার্চে দাফন করা হয়। পরে হেনরিক হিমলারের নির্দেশে লাশ কবর থেকে তুলে পুড়িয়ে ফেলে ছাই ছড়িয়ে দেয়া হয়েছিল। তাদের দন্ড কার্যকরের স্থানে একটি স্মৃতিফলক রয়েছে।
কুইরেনহেইমের চরিত্রে নিম্নোক্ত অভিনেতারা অভিনয় করেছেন:
শঙ্খনিধি নাচঘর

শঙ্খনিধি নাচঘর বাংলাদেশের ঢাকার টিপু সুলতান রোডে শঙ্খনিধি হাউজ এর পূর্বপার্শ্বে প্রায় ৫০ ফুট প্রশস্ত একটি ছোট মনোরম একতলা স্থাপনা ছিল যা শঙ্খনিধি নাচঘর নামে পরিচিত। এর কারুকাজ এবং প্রবেশমুখ দেখতে হিন্দু মন্দিরের মত হলেও এটি মূলত বিনোদন ও সাংস্কৃতিক কাজের জন্যই নির্মাণ করা হয়েছিল, ধর্মীয় উদ্দেশ্যে নয়। কেন্দ্রের মূল নাচঘরটিতে কাঠের কারুকাজসজ্জিত ছাদ এবং দেয়ালগুলো রঙিন টালিতে শোভিত ছিল। 
বিশ শতকের গোড়ার দিকে লালমোহন সাহা বণিক, ভজহরি সাহা বণিক ও গৌর নিতাই সাহা বণিক ১৯২০-১৯২৬ সালের মধ্যে ঢাকার কিছু ভূসম্পত্তির মালিক হয় এবং বেশ কিছু ইমারত গড়ে তোলে। এসব স্থাপনার মধ্যে শঙ্খনিধি নাচঘর অন্যতম।
এই দক্ষিণমুখী ভবনটি ভূপৃষ্ঠ হতে ৫ ফুট উঁচুতে স্থাপিত। ভবনটি কেন্দ্রীয় অক্ষের সাপেক্ষে প্রতিসম, দুইদিকের প্রান্তে দুটি অষ্টকোণী অংশ বিদ্যমান। অষ্টকোণী অংশদ্বয় দ্বিতলবিশিষ্ট এবং চূড়ায় অষ্টকোণী গম্বুজ দ্বারা আবৃত।
এর বারান্দায় প্রবেশের জন্য ২০ ফুট প্রশস্ত সোপান রয়েছে। বারান্দার সম্মুখে ৪ টি সুশোভিত সরু করিন্থিয়ান স্তম্ভ আছে, যাদের মাঝখানে তিনটি বহুখাজযুক্ত অর্ধবৃত্তাকার তোরণ বিদ্যমান। 
অষ্টকোণী অংশদ্বয়ের জানালাগুলো সুসজ্জিত তোরণ এবং দুইপাশে সরু লম্বা করিন্থিয়ান স্তম্ভ দ্বারা বেষ্টিত। 
এই ভবনটিতে একটি কেন্দ্রীয় নাচঘরসহ বিভিন্ন আয়তনের মোট পাঁচটি ঘর রয়েছে। এগুলোর আয়তন ২০ফুট * ২৫ ফুট এর কাছাকাছি। মূল নাচঘরের কারুকাজশোভিত কাঠের আচ্ছাদনটি প্রায় ২৫ ফুট উঁচু।
১৯৯১ সালে শঙ্খনিধি হাউসের একাংশ ও নাচঘর ভেঙে ফেলা হয়। নাচঘরের স্থানটিতে একটি স্কুল স্থাপন করা হয়।
মেরিনা তাবাসসুম

মেরিনা তাবাসসুম বাংলাদেশের একজন স্থপতি। তিনি 'মেরিনা তাবাসসুম আর্কিটেক্টস' -এর প্রধান স্থপতি। তিনি ২০১৬ সালে স্থাপত্যের জন্য আগা খান পুরস্কার পান। ঢাকার উত্তরে দক্ষিণখান এলাকায় স্বীয় দাদীর দেয়া জমিতে স্থাপিত বায়তুর রউফ মসজিদের স্থাপত্যের জন্য মেরিনা তাবাসসুম এই পুরস্কার পান। এর আগে ২০০৪ খ্রিষ্টাব্দে প্রথমবার তিনি এ পুরস্কারের জন্য প্রাথমিকভাবে মনোনয়ন লাভ করেছিলেন। আগা খান ডেভেলপমেন্ট নেটওয়ার্ক প্রতি তিন বছরে একবার এই পুরস্কার প্রদান করে থাকে।
২০২০ সালে, স্থপতি মেরিনা তাবাসসুমকে কোভিড-১৯ যুগের তৃতীয়-বড় চিন্তাবিদ হিসাবে তালিকাভুক্ত করা হয়েছিল। ম্যাগাজিনটি লিখেছিল, "প্রাকৃতিক পরিবেশের সাথে সামঞ্জস্য রেখে ভবন নির্মাণে সম্মিলিতভাবে এই গ্রহের জন্য আমরা যা করছি, এই বাংলাদেশি স্থপতি তার দ্বারা সৃষ্ট নকশায় এই চ্যালেঞ্জগুলি গ্রহণ করছেন।"
মেরিনা তাবাসসুম ঢাকার সোহরাওয়ার্দী উদ্যানে নির্মিত ভূগর্ভস্থ স্বাধীনতা জাদুঘরের দু’জন নকশাবিদের একজন। অন্যজন হলেন স্থপতি কাশেফ মাহবুব চৌধুরী।
মেরিনা তাবাসসুম ঢাকায় জন্মগ্রহণ করেন। তার বাবা ছিলেন ক্যান্সার চিকিৎসক। ১৯৪৭ সালে, তার পরিবার বঙ্গভঙ্গের সময় ভারত থেকে বাংলাদেশের ঢাকায় পাড়ি জমান। তিনি হলি ক্রস উচ্চ বালিকা বিদ্যালয় এবং কলেজে পড়াশুনা করেন। পরবর্তীতে ১৯৯৪ সালে তিনি বাংলাদেশ প্রকৌশল ও প্রযুক্তি বিশ্ববিদ্যালয় থেকে স্থাপত্যে স্নাতক ডিগ্রি অর্জন করেন।
১৯৯৫ সালে স্থপতি তাবাসসুম, স্থপতি কাশেফ চৌধুরীর সাথে বাংলাদেশের ঢাকা শহরভিত্তিক একটি স্থাপত্য ফার্ম আরবানা প্রতিষ্ঠা করেছিলেন। ফার্মটি প্রায় দশ বছর ধরে বেশ কয়েকটি প্রকল্প নকশা করেছিল।
২০০৫ সালে তাবাসসুম তার নিজস্ব ফার্ম, মেরিনা তাবাসসুম আর্কিটেক্টস প্রতিষ্ঠা করেছিলেন এবং তিনি এর প্রধান স্থপতি হিসাবে কাজ করা শুরু করেন।
২০০৫ সাল থেকে তাবাসসুম ব্র্যাক বিশ্ববিদ্যালয়ের একজন পরিদর্শন অধ্যাপক, যেখানে তিনি সমসাময়িক দক্ষিণ এশিয়ার স্থাপত্যের উপর শিখিয়েছেন। তিনি এশিয়া প্যাসিফিক বিশ্ববিদ্যালয়ে স্নাতক স্টুডিওগুলিও পরিচালনা করেন এবং অন্যান্য বেশ কয়েকটি শিক্ষাপ্রতিষ্ঠান এবং সম্মেলনে বক্তৃতা ও উপস্থাপনা দিয়েছেন। তিনি ২০১৫ সাল থেকে স্থাপত্য, ভূদৃশ্য এবং বসতিগুলির জন্য বেঙ্গল ইনস্টিটিউটে একাডেমিক প্রোগ্রামের পরিচালক ছিলেন। তিনি বাংলাদেশে সিএএ ২০১৩ সালে ভারতের অন্যতম সেরা স্থপতি বিজয় জৈনের আমন্ত্রণ প্রস্তাব করেছিলেন।
মার্কিন সাময়িকী টাইম-এর ২০২৪ সালের বিশ্বের ১০০ প্রভাবশালী ব্যক্তির তালিকায় স্থান পেয়েছেন মেরিনা। উদ্ভাবক ক্যাটাগরিতে তিনি এই তালিকায় স্থান পেয়েছেন। ১৭ এপ্রিল ২০২৪ সালের প্রভাবশালী ব্যক্তিদের এই তালিকা প্রকাশ করা হয়।
সৈয়দ আবু নসর

সৈয়দ আবু নসর একজন বাংলাদেশী-মার্কিন তড়িৎ প্রকৌশলী।
সৈয়দ নসর ১৯৩২ সালের ২৫ ডিসেম্বর জন্মগ্রহণ করেন। তিনি টেক্সাস এ অ্যান্ড এম ইউনিভার্সিটি থেকে ১৯৫৭ সালে মাস্টার্স এবং ইউনিভার্সিটি অব ক্যালিফোর্নিয়া, বার্কলে থেকে ১৯৬৩ সালে পিএইচডি ডিগ্রি অর্জন করেন। তিনি ১৯৬৮ সালে কেন্টাকী বিশ্ববিদ্যালয়ে সহযোগী অধ্যাপক হিসেবে যোগদান করেন। তিনি ১৯৭০ সালে পূর্ণ অধ্যাপক পদে উন্নীত হন। তিনি ১৯৮১ থেকে ১৯৮৮ সাল পর্যন্ত ডিরেক্টর অব গ্র্যাজুয়েট স্টাডিজ হিসেবে দায়িত্ব পালন করেন। তিনি ৪০ এর বেশি শিক্ষার্থীর মাস্টার্স এবং পিএইচডি অভিসন্দর্ভ তত্তাবধান করেন। তার প্রকাশনায় রয়েছে ১০০ এর অধিক গবেষণাপত্র এবং ৩৩ টি বই। তিনি ২০০০ সালে আইইইই নিকোলা টেসলা অ্যাওয়ার্ড লাভ করেন। তিনি আইইইই এর একজন আজীবন ফেলো ছিলেন। তিনি ৫টি মার্কিন এবং আন্তর্জাতিক প্যাটেন্তের মালিক ছিলেন।
রাজাসন ঢিবি

রাজাসন ঢিবি বাংলাদেশের ঢাকা জেলাধীন সাভার উপজেলার মজিদপুরে অবস্থিত ঐতিহাসিক ও পুরাতাত্ত্বিক স্থাপনার ধ্বংসাবশেষ। এই ঢিবি সম্ভোগ রাজ্যের রাজা বা শাসক হরিশচন্দ্রের প্রাসাদেরই অস্তিত্বের সাক্ষ্য বহন করে। খৃস্টীয় সপ্তম-অষ্টক শতকে রাজা হরিশচন্দ্র এই এলাকায় বাস করতেন। এই ঢিবি ও আশপাশে বেশ কয়েকবার প্রত্নতাত্ত্বিক খনকার্য করা হয়েছিল, যার ফলে উদ্ধার হয় একটি বৌদ্ধ বিহারসহ অনেক পুরাতাত্ত্বিক বস্ত। বর্তমানে এই ঢিবি সরকারি তালিকাভুক্ত একটি প্রত্নতাত্ত্বিক স্থাপনা।
খৃস্টীয় সপ্তম-অষ্টক শতকে বর্তমান সাভার ছিল সম্ভোগ রাজ্যের অন্তর্গত। এটি তৎকালীন ব্যবসা-বাণিজ্যের অন্যতম গুরুত্বপূর্ণ কেন্দ্র ছিল। আরব ও মধ্য এশিয়া থেকে বণিকরা এখানে বাণিজ্য কাজে আসতেন। বংশী নদীর তীরবর্তী হওয়ায়, নদী পথেই বাণিজ্য চলতো। রাজা হরিশচন্দ্রের প্রাসাদটি অবস্থিত ছিল বর্তমান মজিদপুর এলাকায়। সে প্রাসাদের বহুলাংশই কালের বিবর্তনে ও অবহেলার দরুণ ধ্বংস হয়ে গেছে। প্রত্নতাত্ত্বিক গবেষণায় জানা যায়, এই এলাকা ছিল বৌদ্ধ ধর্মাবলম্বী অধ্যুষিত।
১৯১৮ সালে ড. নলিনীকান্ত ভট্টশালী রাজাসন ঢিবিতে প্রথম প্রত্নতাত্ত্বিক খননকার্য চালান। এতে পাওয়া যায় একটি বৌদ্ধ বিহার ও বেশ কিছু পুরাতাত্ত্বিক বস্ত, প্রাচীন মুদ্রা। ধারণা করা হয়, সপ্তম শতকে এই অঞ্চলে বৌধ ধর্মের একটি কেন্দ্র ছিল। বৌদ্ধ বিহারটির চার ধরনের নির্মাণ শৈলী দেখে ধারণা করা হয়, দীর্ঘকাল ধরেই তা ব্যবহৃত হয়েছিল। ১৯৯০-৯১ সালে এখানে আরেকবার প্রত্নতাত্তিক খননকার্য হয়, পাওয়া যায়,স্বর্ণ ও রৌপ্য মুদ্রা এবং ব্রোঞ্জ নির্মিত ধ্যানী বুদ্ধ ও তান্ত্রিক মূর্তি। ব্রোঞ্জের মূর্তি দেখে ধারণা করা হয়, এই অঞ্চল ছিল মহাযানী বৌদ্ধ মতাদর্শের অন্যতম কেন্দ্র। এছাড়া খননকার্যে পাওয়া যায় ধূতি পরিহিত, কিরিট মুকুট, চুড়ি, হার, কোমরবন্ধ, বাজুবন্ধ সজ্জিত লোকেশ্বর-বিষ্ণুমূর্তি, পদ্মপানি, ধ্যানী বুদ্ধ, অবলোকিতেশ্বর ও প্রজ্ঞা পারমিতা প্রভৃতি ভাস্কর্য নিদর্শন।
তারিক দুররানি

তারিক দুররানি একজন বিশ্বখ্যাত বাংলাদেশী তড়িৎ প্রকৌশলী।
তারিক বাংলাদেশ প্রকৌশল বিশ্ববিদ্যালয় থেকে ১৯৬৫ সালে ব্যাচেলর্স ডিগ্রি অর্জন করেন। তিনি সাউদাম্পটন বিশ্ববিদ্যালয় থেকে ১৯৬৭ সালে মাস্টার্স এবং ১৯৭০ সালে পিএইচডি ডিগ্রি অর্জন করেন। তিনি ১৯৭০ থেকে ১৯৭৬ সাল পর্যন্ত সাউদাম্পটন বিশ্ববিদ্যালয়ে কর্মরত ছিলেন। তিনি ১৯৭৬ সালে স্ট্র্যাথক্লাইড বিশ্ববিদ্যালয়ে ইলেক্ট্রনিক ও তড়িৎ প্রকৌশল বিভাগে প্রভাষক হিসেবে যোগদান করেন। তিনি ১৯৭৯ সালে সিনিয়র প্রভষক পদে উন্নীত হন। ১৯৮২ সালে সিগনাল প্রসেসিং এর অধ্যাপক নিযুক্ত হন। তিনি ১৯৮৬ থেকে ১৯৯০ সাল পর্যন্ত ইলেক্ট্রনিক ও তড়িৎ প্রকৌশল বিভাগের চেয়ারম্যান হিসেবে দায়িত্ব পালন করেন।
সাইফুর রহমান (প্রকৌশলী)

সাইফুর রহমান একজন বাংলাদেশী-আমেরিকান তড়িৎ প্রকৌশলী।
রহমান বাংলাদেশ প্রকৌশল বিশ্ববিদ্যালয় থেকে ১৯৭৩ সালে ব্যাচেলর্স ডিগ্রি অর্জন করেন। তিনি স্টেট ইউনিভার্সিটি অব নিউ ইয়র্ক থেকে ১৯৭৫ সালে মাস্টার্স এবং ভার্জিনিয়া টেক থেকে ১৯৭৮ সালে পিএইচডি ডিগ্রি অর্জন করেন। তিনি ১৯৭৮ সালের সেপ্টেম্বর থেকে ১৯৭৯ সালে অগাস্ট পর্যন্ত টেক্সাস এ অ্যান্ড এম ইউনিভার্সিটি এর সহকারী অধ্যাপক হিসেবে কর্মরত ছিলেন। তিনি ১৯৭৯ সালের সেপ্তেম্বরে ভার্জিনিয়া পলিটেকনিক ইন্সটিতিউট এবং স্টেট ইউনিভার্সিটিতে সহকারী অধ্যাপক হিসেব যোগদান করেন। ১৯৮৩ সালের সেপ্টেম্বরে সহযোগী অধ্যাপক এবং ১৯৮৭ সালের স্পেটেম্বরে অধ্যাপক পদে উন্নীত হন। তিনি ১৯৯৪ সালের জানুয়ারিতে সেন্টার ফর এনার্জি অ্যান্ড দ্য গ্লোবাল এনভায়রনমেন্ট প্রতিষ্ঠা করেন। ১৯৯৮ সালের সেপ্টেম্বরে প্রতিষ্ঠা করেন অ্যাডভান্সড রিসার্চ ইন্সটিটিউট। 
তিনি ১৯৯৬ সালের সেপ্টেম্বর থেকে ১৯৯৯ সালের সেপ্তেম্বর পর্যন্ত ন্যাশনাল সায়েন্স ফাউন্ডেশনের ইলেক্ট্রিকাল অ্যান্ড কমিনিকেশন সিস্টেমস ডিভিশনের কর্মসূচী পরিচালক হিসেবে কর্মরত ছিলেন।
কাদিরবক্স মন্ডল মসজিদ

কাদিরবক্স মন্ডল মসজিদ বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত গাইবান্ধা জেলার পলাশবাড়ী উপজেলার অন্তর্গত একটি প্রাচীন মসজিদ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
কাদিরবক্স মন্ডল মসজিদটি প্রাচীন এক কক্ষ বিশিষ্ট্য মসজিদ। এর অভ্যন্তরে একটি মাত্র কক্ষ আছে। উপরিভাগে একটি গম্বুজ রয়েছে। চার কোণায় চারটি পিলার আছে। এর সামনে একটি সাম্প্রতিককালের মসজিদ নির্মাণ করা হয়েছে। ফলে পুরনো মসজিদটি এখন সামনে থেকে দেখা যায় না। কাদিরবক্স মন্ডল মসজিদটি প্রাচীন এক কক্ষ বিশিষ্ট্য মসজিদ। এর অভ্যন্তরে একটি মাত্র কক্ষ আছে। উপরিভাগে একটি গম্বুজ রয়েছে। চার কোণায় চারটি পিলার আছে। এর সামনে একটি সাম্প্রতিককালের মসজিদ নির্মাণ করা হয়েছে। পুরনো মসজিদটি এখন সামনে থেকে দেখা যায় না।
অলিভার হার্ট (অর্থনীতিবিদ)

অলিভার সিমন ডি'আর্কি হার্ট (জন্ম ১৯৪৮) একজন ব্রিটিশ অর্থনীতিবিদ এবং হার্ভাড বিশ্ববিদ্যালয়ের শিক্ষক। অর্থনীতিতে অবদানের জন্য তিনি ২০১৬ তে অর্থনীতিতে নোবেল স্মারক পুরস্কার লাভ করেন।
অর্থনীতির কন্ট্রাক্ট থিওরি নিয়ে অনন্যসাধারণ গবেষণার স্বীকৃতি হিসেবে এ সম্মাননা পেলেন এ দুই অর্থনীতিবিদ। তাদের গবেষণার আওতা এতটাই ব্যাপক যে, বীমা পলিসি, নির্বাহীদের বেতন থেকে শুরু করে জেলখানার ব্যবস্থাপনাও এর আওতার মধ্যে পড়ে।
গবেষণার মাধ্যমে ব্রিটিশ-আমেরিকান অর্থনীতিবিদ অলিভার হার্ট ও ফিনল্যান্ডের বেঙ্কট হলস্ট্রম অর্থনীতির কন্ট্রাক্ট থিওরিকে এক নতুন উচ্চতায় নিয়ে গেছেন বলে মনে করছেন নোবেল জুরিরা। অর্থনীতিতে নোবেল পুরস্কার ঘোষণা করে প্রকাশিক বিবৃতিতে বলা হয়, ‘এ দুই অর্থনীতিবিদ তাদের গবেষণায় প্রতিষ্ঠানের শীর্ষ নির্বাহীদের কার্যভিত্তিক বেতন, বীমা খাতে ডিডাকটিবলস (বীমা করার আগে গ্রহীতার অবশ্য প্রদেয় অর্থ) ও কোপেমেন্ট (স্বাস্থ্য বীমায় নির্দিষ্ট সেবার বিনিময়ে প্রদেয় অর্থ) এবং সরকারি খাতের বেসরকারীকরণসহ বহুমুখী বিভিন্ন চুক্তিভিত্তিক বিষয়াদি নিয়ে আলোচনা করেছেন। বিভিন্ন খাতের নীতিনির্ধারণ ও সাংগঠনিক রূপরেখা এবং তাত্ত্বিক ভিত্তি তৈরিতে তাদের গবেষণা নিশ্চিতভাবেই অগ্রসর ভূমিকা পালন করতে যাচ্ছে।
এছাড়া আলাদা আলাদাভাবে কাজ করতে গিয়ে শিক্ষক, স্বাস্থ্যকর্মী ও জেলখানার প্রহরীদের বেতন-ভাতা নির্ধারণের পন্থা নিয়েও আলোচনা করেছেন তারা, যা এদের বেতন নির্দিষ্ট হবে না কার্যভিত্তিক— তা নির্ধারণে সহায়ক ভূমিকা রাখবে। একই সঙ্গে স্কুল, হাসপাতাল বা জেলখানা সরকারি না বেসরকারি খাতে পরিচালিত হওয়া উচিত; সে বিষয়েও আলোচনা করেছেন তারা।
নোবেল জুরিদের বিবৃতিতে আরো বলা হয়, চুক্তি ও সংগঠনের রূপরেখা বোঝায় সহায়ক ভূমিকা পালন করবে হার্ট ও হলস্ট্রম আলোচিত তত্ত্বগত নতুন পদ্ধতি।
বেংট হল্‌মস্ত্রম

বেংট হল্‌মস্ত্রম (ফিনীয় ভাষায় Bengt Holmström) একজন ফিনীয় অর্থনীতিবিদ। অর্থনীতির "কন্ট্রাক্ট তত্ত্ব" নিয়ে গবেষণার স্বীকৃতি হিসেবে ২০১৬ সালে নোবেল পুরস্কার পান এই অর্থনীতিবিদ। তার গবেষণায় যুক্ত ছিলেন আরেক অর্থনীতিবিদ অলিভার হার্ট (অর্থনীতিবিদ)। তাঁদের গবেষণার আওতা এতটাই ব্যাপক যে, বীমা নীতিমালা ও নির্বাহীদের বেতন থেকে শুরু করে জেলখানার ব্যবস্থাপনাও এর আওতার মধ্যে পড়ে।
গবেষণার মাধ্যমে ব্রিটিশ-মার্কিনী অর্থনীতিবিদ অলিভার হার্ট ও ফিনল্যান্ডের বেংট হল্‌মস্ত্রম অর্থনীতির কন্ট্রাক্ট তত্ত্বকে এক নতুন উচ্চতায় নিয়ে গেছেন বলে মনে করছেন নোবেল পুরস্কার বিচারকেরা। অর্থনীতিতে নোবেল পুরস্কার ঘোষণা করে প্রকাশিত বিবৃতিতে বলা হয়, "এ দুই অর্থনীতিবিদ তাদের গবেষণায় প্রতিষ্ঠানের শীর্ষ নির্বাহীদের কার্যভিত্তিক বেতন, বীমা খাতে ডিডাকটিবলস (বীমা করার আগে গ্রহীতার অবশ্য প্রদেয় অর্থ) ও কোপেমেন্ট (স্বাস্থ্য বীমায় নির্দিষ্ট সেবার বিনিময়ে প্রদেয় অর্থ) এবং সরকারি খাতের বেসরকারীকরণসহ বহুমুখী বিভিন্ন চুক্তিভিত্তিক বিষয়াদি নিয়ে আলোচনা করেছেন। বিভিন্ন খাতের নীতিনির্ধারণ ও সাংগঠনিক রূপরেখা এবং তাত্ত্বিক ভিত্তি তৈরিতে তাদের গবেষণা নিশ্চিতভাবেই অগ্রসর ভূমিকা পালন করতে যাচ্ছে।"
এছাড়া আলাদা আলাদাভাবে কাজ করতে গিয়ে শিক্ষক, স্বাস্থ্যকর্মী ও জেলখানার প্রহরীদের বেতন-ভাতা নির্ধারণের পন্থা নিয়েও আলোচনা করেছেন তারা, যা এদের বেতন নির্দিষ্ট হবে না কার্যভিত্তিক — তা নির্ধারণে সহায়ক ভূমিকা রাখবে। একই সঙ্গে স্কুল, হাসপাতাল বা জেলখানা সরকারি না বেসরকারি খাতে পরিচালিত হওয়া উচিত; সে বিষয়েও আলোচনা করেছেন তারা।
নোবেল বিচারকদের বিবৃতিতে আরও বলা হয়, চুক্তি ও সংগঠনের রূপরেখা বোঝায় সহায়ক ভূমিকা পালন করবে হার্ট ও হল্‌মস্ত্রম আলোচিত তত্ত্বগত নতুন পদ্ধতি।
ফ্রেজার স্টডার্ট

ব্রিটিশ বিজ্ঞানী স্যার জে. ফ্রেসার স্টডার্ট কাজ করছেন যুক্তরাষ্ট্রের নর্থওয়েস্টার্ন ইউনিভার্সিটির রসায়ন বিভাগে। ক্ষুদ্রতম মলিকিউলার মেশিন উদ্ভাবনের স্বীকৃতি হিসেবে ২০১৬ রসায়নে নোবেল পুরস্কার লাভ করেছেন।
'দ্রুততম’ মলিকিউলার মেশিন উদ্ভাবনের স্বীকৃতি হিসেবে এ বছর রসায়নে নোবেল পেলেন যৌথভাবে ৩ বিজ্ঞানী। এরা হলেন ফ্রান্সের জ্যঁ-পিয়ের সভেজ , যুক্তরাষ্ট্রের স্যার ফ্রেজার স্টডার্ট ও নেদারল্যান্ডসের বেন ফেরিঙ্গা। দ্য র‌য়্যাল সুইডিশ একাডেমি অব সায়েন্সেস তাদের নাম ঘোষণা করে। তাদের কাজের বর্ণনা দিয়ে নোবেল কমিটির বিজ্ঞপ্তিতে বলা হয়, ‘তারা অণু আকৃতির এমন ক্ষুদ্রতম যন্ত্র উদ্ভাবন করেছেন যার নড়াচড়া নিয়ন্ত্রণ করা যায় এবং এতে এনার্জি বা শক্তি যোগ করা হলে এটি নির্দেশানুসারে কাজ সম্পাদন করতে পারে।’ এতে আরো বলা হয়, ১৮৩০-এর দশকে ইলেকট্রিক মোটর যেমন ছিল তাদের উদ্ভাবিত মলিকিউলার, মোটরও একই ধরনের। এ মলিকিউলার মেশিন বিভিন্ন ধরনের নতুন বস্তু, সেন্সর ও শক্তি সংরক্ষণ ব্যবস্থার উন্নয়নে ব্যবহৃত হতে পারে। আণবিক যন্ত্রের নকশা ও সংশ্লেষনে অবদান রাখায় বিজ্ঞানীদের এই পুরস্কার প্রদান করা হচ্ছে। মোলিকিউলার স্কেলের যন্ত্র সংশ্লেষণ এবং ডিজাইন করে বিশ্বকে তাক লাগিয়ে দিয়েছেন এই বিজ্ঞানীরা। নতুন আবিষ্কৃত এই যন্ত্রের মাধ্যমে মানুষের শরীরে সরাসরি ক্যান্সার আক্রান্ত সেলে ওষুধ প্রবেশ করানো সম্ভব হবে।
অ্যাঙ্গাস ডিটন

স্যার অ্যাঙ্গাস স্টুয়ার্ড ডিটন (জন্ম ১৯ অক্টোবর ১৯৪৫) একজন স্কটিশ-আমেরিকান অর্থনীতিবিদ। খরচ, দারিদ্র, এবং অর্থনৈতিক কল্যান বিষয়ে বিশেষ অবদান রাখার জন্য ২০১৫ সালে তিনি অর্থনীতিতে নোবেল পুরস্কার লাভ করেন।
নীহাররঞ্জন গুপ্তের বাড়ি

নীহাররঞ্জন গুপ্তের বাড়ি বাংলাদেশের নড়াইল জেলায় অবস্থিত বাংলাদেশের একটি প্রত্নতাত্ত্বিক নিদর্শন। এটি বাঙালি ঔপন্যাসিক নীহাররঞ্জন গুপ্তের পৈতৃক বাড়ি। লোহাগড়া উপজেলা থেকে বাড়িটির দূরত্ব ১০ কিলোমিটার। ২০০৩ সালে বাসভবনটিকে বাংলাদেশ সরকার কর্তৃক সংরক্ষিত পুরাকীর্তি হিসেবে ঘোষণা করা হয়।
লোহাগড়া সদর থেকে ৫.৫ কিলোমিটার দক্ষিণ-পূর্ব কোণে ইতনা গ্রামে অবস্থিত। ইতনা বাজারের পশ্চিমে ইতনা বালিকা বিদ্যালয়গামী ইটের রাস্তা ধরে আধা কিলোমিটার পূর্বে বেঁকে গেছে। এ রাস্তা ধরে ২০০ মিটার উত্তরে কাঁচা রাস্তার সামনে বাড়িটির অবস্থান।
নীহাররঞ্জন গুপ্ত ১৯১১ সালের ৬ জুন তার বাবার কর্মস্থল ভারতের কোলকাতায় জন্মগ্রহণ করেন। কিন্তু তার পৈতৃক বাড়ি ছিল বাংলাদেশের নড়াইল জেলার লোহাগড়া উপজেলার ইতনা গ্রামে। নীহাররঞ্জন গুপ্ত ১৯৮৬ সালের ২০ জানুয়ারি হৃদরোগে আক্রান্ত হয়ে কোলকাতায় মৃত্যুবরণ করেন। ১৯৯০ সাল পর্যন্ত এখানে ইতনা সরকারী প্রাথমিক বিদ্যালয় চালু ছিল। ১৯৯৩ সালের ২৪ নভেম্বর ইতনার চিত্রশিল্পী আলী আজগর রাজা ও শিক্ষক নারায়ন চন্দ্র বিশ্বাস এই বাড়িতে 'শিশু স্বর্গ-২' গড়ে তুলে। এটি উদ্বোধন করেন বাঙালি চিত্রশিল্পী এস এম সুলতান।
বাড়িটি প্রায় সত্তর শতক জমির উপর অবস্থিত। এখানে রয়েছে একটি দ্বিতল ভবন, পুকুর ও গাছগাছালি। বাড়ির উত্তরের অংশটি দোতলা এবং দক্ষিণের অংশটি একতলা। বাড়ির দুই দিকে রয়েছে দুটি প্রবেশপথ। ভবনটির নিচ তলায় ৭টি কক্ষ এবং সামনে সরু বারান্দা রয়েছে। যে সকল বারান্দা থেকে অভ্যন্তরের কক্ষে প্রবেশ করবার একাধিক প্রবেশপথ রয়েছে। বারান্দার সামনে রয়েছে নকশাকুত সেগমেন্টাল খিলানযুক্ত স্তম্ভ। উত্তর-পূর্ব কোণে ভবনটির দোতলায় উঠবার একমাত্র সিঁড়ি। উত্তরের দোতলা অংশে পূর্ব-পশ্চিমে লম্বা বারান্দাসহ তিনটি কক্ষ রয়েছে। বারান্দার সামনে রয়েছে সেগমেন্টাল খিলানযুক্ত স্তম্ভ। উভয়তলার প্রায় প্রতিটি কক্ষে রয়েছে একাধিক কুলঙ্গী ও দেয়াল আলমারি। ভবনের দরজা, জানালার কপাটে ফুল-লতাপাতার অলংকরণ, এবং দেয়াল আলমারিতে কাঠের ব্যবহার লক্ষ করা যায়। নিচ তলার সামনে বারান্দার দেয়ালে বাংলায় 'আনন্দ কুটির' নাম উৎকীর্ণ রয়েছে। দোতলা ভবনের দ্বিতীয় তলায় প্রবেশ পথের বামে রয়েছে একটি মন্দির। ব্রিটিশ অমলে নির্মিত বাড়িটির নির্মাণশৈলী সাধারণ। ভবন তৈরীতে ইট, চুন-সুরকি এবং ছাদে কাঠের বর্গার ব্যবহার লক্ষ করা যায়। ছাদ বরাবর রয়েছে বাহুভাজ নকশাবিশিষ্ট কার্নিস।
সরদারপাড়া জামে মসজিদ

সরদারপাড়া জামে মসজিদ বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত কুড়িগ্রাম জেলার কুড়িগ্রাম সদর উপজেলার অন্তর্গত একটি প্রাচীন মসজিদ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
সরদারপাড়া জামে মসজিদটি কুড়িগ্রাম জেলার কুড়িগ্রাম সদর উপজেলায় অবস্থিত একটি প্রত্নতাত্ত্বিক স্থান। 
সরদারপাড়া জামে মসজিদ টি একটি প্রাচীন মসজিদ । বর্তমানে সরদারপাড়া জামে মসজিদ আর আগের মত নেই । এটা এখন দুইতালা বিশিষ্ট মসজিদ । এর চারটি গম্বুজ রয়েছে চারপাশে আর একটি কেন্দ্রীয় গম্বুজ ও রয়েছে । মসজিদটি সাদা ও সবুজ রঙে সজ্জিত । চতুর্দিক গাছগাছালিতে ঢাকা ।
মেকুরটারী শাহী মসজিদ

মেকুরটারী শাহী মসজিদ বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত কুড়িগ্রাম জেলার রাজারহাট উপজেলার অন্তর্গত একটি প্রাচীন মসজিদ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
মেকুরটারী শাহী মসজিদ বাংলাদেশের সীমান্তবর্তী জেলা কুড়িগ্রামের একটি প্রাচীন ধর্মীয় স্থাপত্য। এটি রাজারহাট উপজেলা সদর থেকে প্রায় ১ কিলোমিটার উত্তর-পূর্ব দিকে ব্যাপারীপাড়া গ্রামে অবস্থিত।
মসজিদে কোনো শিলালিপি উদ্ধার না হওয়ায় এর সুনির্দিষ্ট নির্মাণকাল নির্ধারণ করা সম্ভব হয়নি। তবে স্থাপত্যশৈলীতে মুঘল স্থাপত্যরীতির সাথে মিল থাকায় ধারণা করা হয় যে, মসজিদটি প্রায় ২০০ বছর পূর্বে মুঘল শাসনামলে নির্মিত হয়েছে। জনশ্রুতি রয়েছে, প্রায় তিন শ বছর আগে গ্রামের জমিদার ছমির উদ্দীন ব্যাপারী পায়ে হেঁটে হজ্জ পালন করে আসেন এবং এই মসজিদটি নির্মাণ করেন।
মসজিদটির দৈর্ঘ্য ৩২ ফুট এবং প্রস্থ ১০ ফুট। এটি চারপাশে তিন ফুট উঁচু একটি প্রাচীর দ্বারা সুরক্ষিত। মসজিদের সামনে তিনটি দরজা, একটি সুদৃশ্য প্রবেশ তোরণ, দুটি মিনার এবং চার কোণে চারটি উঁচু মিনার রয়েছে। এই মিনারগুলোর পাশে আরো আটটি ছোট মিনার আছে। ছাদের মাঝখানে তিনটি বড় আকৃতির গম্বুজ স্থাপন করা আছে। মসজিদের সম্মুখে একটি বিশাল পুকুর রয়েছে।
ইবে

ইবে ইনক. () হল একটি আমেরিকান মাল্টিন্যাশনাল কর্পোরেশন এবং ই-কমার্স কোম্পানি, ইন্টারনেটের মাধ্যমে ভোক্তা থেকে ভোক্তা এবং ব্যবসায়ী থেকে ভোক্তাকে বিক্রয় সেবা প্রদান করা হয়ে থাকে। এর প্রধান কার্যালয় স্যান হোসে, ক্যালিফোর্নিয়াতে অবস্থিত। ইবে ১৯৯৫ সালে দ্বারা প্রতিষ্ঠিত হয়, এবং এ একটি উল্লেখযোগ্য সাফল্যের গল্প হয়ে ওঠে এটি। আজ ৩০টিরও বেশি দেশে স্থানীয়করণ অপারেশনের সঙ্গে মাল্টি-বিলিয়ন ডলারের ব্যবসা করছে ইবে ইনকর্পোরেটেড।
নভেম্বর ২০১৪ এর হিসাবে, পরিচালন পর্ষদ এর নিম্নরূপ:
সেপ্টেম্বর ২০১২ সালে ইবে একটি নতুন লোগো সেট চালু করেছে।
স্নেহ (চলচ্চিত্র)

স্নেহ ১৯৯৪ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী চলচ্চিত্র। ছায়াছবিটি পরিচালনা করেছেন গাজী মাজহারুল আনোয়ার। কাহিনী, চিত্রনাট্য ও সংলাপ লিখেছেন গাজী মাজহারুল আনোয়ার। এতে প্রধান চরিত্রে অভিনয় করেছেন সালমান শাহ, মৌসুমী, শাবানা, আলমগীর, হুমায়ুন ফরীদি প্রমুখ।
এলিজা ডাক্তার সমীরকে পছন্দ করে। কিন্তু সমীর ধনীর মেয়ে এলিজাকে পছন্দ করে না। এলিজা সমীরকে তার বাড়ি নিয়ে যায় কিন্তু পালিয়ে আসে। ক্ষুদ্ধ এলিজা তাকে দেখে নেবে বলে শাসায়। অন্যদিকে স্কোয়াশ খেলতে গিয়ে পা ভেঙ্গে ডাক্তার সমীরের হাসপাতালে আসে ইলা। কেবিনে ডিউটির দায়িত্ব পায় সমীর। ইতোমধ্যে ইলার দাদা হাসান রিজভী হাসপাতালে আসে এবং সে জানতে চায় কে তার পায়ের হাড় জোড়া লাগিয়েছে। কোনো বিদেশী ডিগ্রী না থাকায় হাসান রিজভী সমীরকে অপমান করেন। হাসান রিজভী ডাক্তার আখন্দের কাছে গিয়ে জানতে চাইলে তিনি জানান পায়ের হাড় খুব ভালো মত সেট হয়েছে। ইলা তার বাড়ির ভৃত্য ঠাণ্ডাকে দিয়ে সমীরকে ডেকে পাঠায়। কিন্তু সমীর সেখানে যেতে নারাজ হয়। ইলা তার বান্ধবীর পরামর্শে সমীরকে উকিল নোটিশ পাঠায়। সমীর উকিল নোটিশ পেয়ে ইলার বাড়িতে আসে। ইলার নকল উকিল নোটিশের ব্যাপারটা বুঝতে পেরে চলে যায়। ইলা সমীরকে বিয়ে করে বাড়ি আসলে হাসান রিজভী উত্তেজিত হয়ে হার্ট অ্যাটাকে মারা যান। মরার আগে তিনি সব সম্পত্তি এতিমখানার নামে লিখে দিয়ে যান।
সমীর ও ইলার ঘরে একটি সন্তান জন্ম নেয়। যার নাম রাখা হয় ইমন। ইমন তাদের খুব আদরের সন্তান। হঠাৎ একদিন ইলা সমীরের সাথে এলিজার কিছু অন্তরঙ্গ মুহূর্তের ফটো দেখে ফেলে। সেই রাতে এলিজা তার ছেলের অসুস্থতার জন্য সমীরকে ফোন দিলে ইলা সমীরকে ডেকে দেয়নি। পরেরদিন সমীর খোঁজ নিতে গিয়ে জানতে পারে এলিজার সন্তান মারা গেছে এবং রাতে তাকে ফোন দিয়ে পাওয়া যায় নি। সমীর বাড়ি এসে সেই কৈফিয়ত চাইলে ইলা রাগ করে তার ছেলে ইমন ও ঠাণ্ডাকে নিয়ে বাড়ি ছেড়ে চলে যায়। সমীরও রাগ করে দেশ ছেড়ে চলে যায়। ইতোমধ্যে ইমন বড় হয় এবং কলেজে ভর্তি হয়। সেখানে সে তিথির সাথে পরিচিত হয় এবং তাদের মধ্যে প্রেমের সম্পর্ক গড়ে উঠে। তিথি হলো এলিজা এবং নাসির দম্পতির একমাত্র মেয়। কিন্তু ইলা এবং এলিজা কেউই ইমন আর তিথির প্রেমের সম্পর্ক মেনে নেয় না। এমনকি তিথির বাড়িতে বিয়ের প্রস্তাব নিয়ে গেলে ইলাকে অপমান করে বাড়ি থেকে বের করে দেয় এলিজা। এতে ক্ষুদ্ধ ইমন তিথিদের বাড়ি গেলে একটি দুর্ঘটনা ঘটে যায়।
ছায়াছবিটির সঙ্গীত পরিচালনা করেছেন আলী হোসেন। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, খালিদ হাসান মিলু, খুরশিদ আলম ও সুবীর নন্দী।
সি. এস. লিউইস

ক্লাইভ স্টেপলস লিউইস (২৯ নভেম্বর, ১৮৯৮ – ২২ সেপ্টেম্বর, ১৯৬৩) ছিলেন একজন ব্রিটিশ ঔপন্যাসিক, কবি, আকাদেমিক, মধ্যযুগ-বিশেষজ্ঞ, সাহিত্য সমালোচক, প্রাবন্ধিক, লে ধর্মতাত্ত্বিক, সম্প্রচারক, অধ্যাপক ও খ্রিস্টীয় অ্যাপোলজেটিস্ট। তিনি অক্সফোর্ড বিশ্ববিদ্যালয় (ম্যাগডালেন কলেজ, ১৯২৫-৫৪) ও কেমব্রিজ বিশ্ববিদ্যালয়ে (ম্যাগডালেন কলেজ ১৯৫৪-৬৩) আকাদেমিক পদ অলংকৃত করেছিলেন। তিনি তার কথাসাহিত্য (বিশেষত "দ্য স্ক্রিউটেপ লেটারস", "দ্য ক্রনিকলস্ অব নার্নিয়া" ও "দ্য স্পেস ত্রয়ী") এবং খ্রিস্টীয় আপোলজেটিকস-সংক্রান্ত গদ্যসাহিত্যের (যথা "মেয়ার খ্রিস্টিয়ানিটি", "মিরাকলস", ও "দ্য প্রবলেম অফ পেইন") জন্য সমধিক পরিচিত।
লিউইস ও তার সহকর্মী ঔপন্যাসিক জে. আর. আর. টলকেইন ছিলেন ঘনিষ্ঠ বন্ধু। তারা দুজনেই অক্সফোর্ড বিশ্ববিদ্যালয়ের ইংরেজি শিক্ষক ছিলেন এবং ইংলিংগস নামে পরিচিত একটি অ-বিধিবদ্ধ অক্সফোর্ড সাহিত্য গোষ্ঠীতে সক্রিয় ছিলেন। লিউইসের স্মৃতিকথা "সারপ্রাইজড বাই জয়" অনুসারে, তার দীক্ষা (ব্যাপ্টিজম) হয়েছিল চার্চ অফ ইংল্যান্ডে। কিন্তু কৈশোরে তিনি বিশ্বাসচ্যুত হন। ৩২ বছর বয়সে টলকেইন ও অন্যান্য বন্ধুবর্গের প্রভাবে তিনি আংলিক্যান কমিউনিয়নে প্রত্যাবর্তন করেন এবং “চার্চ অফ ইংল্যান্ডের একজন অযাজক অনুগামীতে” পরিণত হন। তার ধর্মবিশ্বাস তার রচনাকর্মের উপর ব্যাপক প্রভাব বিস্তার করেছিল এবং যুদ্ধের সময় খ্রিস্টধর্ম বিষয়ে তার বেতার সম্প্রচারগুলি প্রভূত প্রশংসা লাভ করেছিল।
১৯৫৬ সালে তিনি আমেরিকান লেখিকা জয় ডেভিডম্যানকে বিবাহ করেন। বিবাহের চার বছর পরে ৪৫ বছর বয়সে কর্কটরোগে আক্রান্ত হয়ে ডেভিডম্যান প্রয়াত হন। ১৯৬৩ সালের ২২ নভেম্বর লিউইস তার ৬৫তম জন্মদিনের এক সপ্তাহ পূর্বে বৃক্ক বিকলতায় তার মৃত্যু ঘটে। ২০১৩ সালে তার ৫০তম মৃত্যুবার্ষিকী উপলক্ষ্যে ওয়েস্টমিনস্টার অ্যাবের পোয়েটস’ কর্নারে একটি বিশেষ স্মারকের মাধ্যমে তাকে সম্মানিত করা হয়।
লিউইসের রচনাবলি ৩০টিরও বেশি ভাষায় অনূদিত হয়েছে এবং তার লক্ষাধিক কপি বিক্রিত হয়েছে। তার সর্বাধিক বিক্রীত বইটি হল "দ্য ক্রনিকল অফ নার্নিয়া"। এই বইখানি নাট্যমঞ্চ, টেলিভিশন, বেতার ও চলচ্চিত্রের মাধ্যমে জনপ্রিয়তা লাভ করে। কানাডা প্রভৃতি যে সকল দেশে লেখকের মৃত্যুর ৫০ বছর পর গ্রন্থসত্ব লুপ্ত হয়, সেই সকল দেশে তার রচনা ২০১৪ সালে স্বত্বমুক্ত হয়েছে।
২০১৬ শীতকালীন যুব অলিম্পিক

২০১৬ শীতকালীন যুব অলিম্পিক ছিল শীতকালীন যুব অলিম্পিক গেমসের দ্বিতীয় আসর, যা ২০১৬ সালের ১২ ফেব্রুয়ারি থেকে ২১ ফেব্রুয়ারি নরওয়ের লিলেহামারে অনুষ্ঠিত হয়। লিলেহামার একমাত্র আয়োজক প্রার্থী হিসাবে ৭ ডিসেম্বর ২০১১ সালে এ দায়িত্ব পায়। এর পূর্বে লিলেহামার ১৯৯৪ শীতকালীন অলিম্পিকের আয়োজন করেছিল।
২০১৬ শীতকালীন যুব অলিম্পিকের দরপত্র আহবান করার পর, লিলেহামার একমাত্র প্রার্থী হিসাবে দরপত্রে অংশগ্রহণ করে। পূর্বে লিলেহ্যামার ১৯৯৪ শীতকালীন অলিম্পিকের আয়োজন করেছিল। তারা ২০১২ শীতকালীন যুব অলিম্পিকের জন্যও দরপত্র ডেকেছিল কিন্তু তা ব্যর্থ হয়েছিল। লেক প্লাসিড, লুসার্ন, জারাগোজা এবং সোফিয়ার দরপত্র সমূহ আকর্ষণীয় ছিল কিন্তু তারপরেও সব দরপত্র বাতিল হয়েছিল।
গেমস চলাকালে প্রতিযোগিতায় নয়টি এবং প্রতিযোগিতা ছাড়াও আনুষ্ঠানিক কাজের জন্য এগারটি মাঠ ব্যবহার করা হয়েছে। প্রতিযোগিতা নরওয়ের চারটি পৌরসভা (লিলেহ্যামার, হামার, গজোভিক এবং ওয়ের) মধ্যে অনুষ্ঠিত হয়। পূর্বের তিনটি মজোসা হ্রদের পাশে অবস্থিত এবং এদের প্রত্যেকের বাসিন্দা প্রায় ২৭,০০০ করে, অপরদিকে ওয়ের বাসিন্দা ৫,০০০ এবং এটি গাসব্রান্সডালেন ভ্যালিতে অবস্থিত। গেমসের প্রতিযোগিতার ৯টি মাঠের ৫টি মাঠ লিলেহ্যামারে, ২টি হামারে এবং একটি করে গজোভিক ও ওয়েররে অবস্থিত।
যুব অলিম্পিক গেমসে সাতটি ক্রীড়া ১৫টি বিভাগে প্রতিযোগিতা অনুষ্ঠিত হয়।
এবারের কার্যসূচীতে যেসকল নতুন ইভেন্ট যোগ করা হয়েছে।
তালিকায় থাকা ৭১টি এনওসি সাধারণ ভাবে ২০১৬ গেমসে অংশগ্রহণ করার যোগ্যতা অর্জন করে। এ গেমসের মাধ্যমে ৭টি দেশের (কলম্বিয়া, ইসরায়েল, জ্যামাইকা, কেনিয়া, মালয়েশিয়া, পতুর্গাল ও পূর্ব তিমুর) যুব শীতকালীন অলিম্পিকে অভিষেক হয়। 
এ তালিকা স্বাগতিক নরওয়ে সহ সর্বোচ্চ পদক বিজয়ী ১০ টি জাতীয় অলিম্পিক কমিটি (এনওসি)র নাম অন্তর্ভুক্ত করা হয়েছে। এছাড়াও মিশ্র দল, যাতে একাধিক এনওসির সদস্য রয়েছে তাও তালিকাভূক্ত হয়েছে।
সোয়াট (বাংলাদেশ)

বিশেষ অস্ত্র ও কৌশল সংক্ষেপে (সোয়াট) ঢাকা মেট্রোপলিটন পুলিশের আরেকটি অভিজাত কৌশলী ইউনিট যা ২৮ ফেব্রুয়ারি, ২০০৯ সালে প্রতিষ্ঠিত হয়। অতি বিশেষ অস্ত্র ও কৌশল নিয়ে ঢাকা মেট্রোপলিটন পুলিশের গোয়েন্দা শাখার অধীনে সোয়াট পরিচালিত হয়।
কানাডার সোয়াট টিমের আদলে, তাদেরই অর্থায়নে, তাদেরই ট্রেনিংয়ে এবং তাদেরই সব ইক্যুইপমেন্টে সজ্জিত হয়ে বাংলাদেশেও যাত্রা শুরু করে। ঢাকা মেট্রোপলিটন পুলিশ স্পেশাল উইপন্স অ্যান্ড ট্যাকটিক্স টিম- সোয়াট।
ছোটো দল, পুরোপুরি উদ্ধার অভিযান কেন্দ্রীক। যেসব সংস্থায় সশস্ত্র উদ্ধারকাজ দরকার হতে পারে, তেমন সব সংস্থার জন্য একই ধরনের একটা করে টিম গঠন করে দেয়া হয়। এই টিমগুলোর ট্রেনিং একই রকম, সামান্য এদিক সেদিক। কিন্তু তারা থাকে লোকালাইজড সংস্থার সাথে। যেমন, এফবিআই’র নগরভিত্তিক প্রতিটা অফিসে, পুলিশের প্রতিটা বড় ইউনিটে ছোট একটা করে সোয়াট টিম, কোস্টগার্ড, বর্ডারগার্ড, কাস্টমস, ফুড অ্যান্ড ড্রাগ অ্যাডমিনিস্ট্রেশন- সর্বত্র।
খুবই কঠোরভাবে এখানে নিয়োগ দেয়া হয়। শারীরিক কঠোর পরিশ্রমের উপর বিশেষ নজর দেয়া হয়। শারীরিক উচ্চতা, সুস্থতা, মানসিক দৃঢ়তা ও খাটতে পারা- এ থেকে শুরু। সাধারণত সংশ্লিষ্ট প্রধান অ্যাজেন্সি থেকেই আসে রিক্রুটরা।
আমেরিকার সোয়াট, দক্ষিণ কোরিয়া, ইরাকেও সোয়াট জারি করেছে। জাপানিজ স্পেশাল অ্যাসল্ট টিম। মালয়েশিয়ার স্পেশাল অ্যাকশন ইউনিট। ব্রিটেনে স্পেশালিস্ট ফায়ারআর্মস কমান্ড। মুম্বাইয়ের ফোর্স ওয়ান। ইন্দোনেশিয়ার ব্রিগেড মোবিল ইত্যাদি।
এমপি কমিশনারের সরাসরি নির্দেশে পরিচালিত হয় ।
মার্কিন সোয়াট ও মেরিন স্ট্যান্ডার্ডের সব অস্ত্র।
এক গম্বুজ জামে মসজিদ, বাগেরহাট

খান জাহান আলীর সমাধি সংলগ্ন এক গম্বুজ জামে মসজিদ বাংলাদেশের বাগেরহাট জেলায় অবস্থিত একটি প্রাচীন মসজিদ। ঠাকুর দিঘি’র পাড়ের খান জাহান আলীর সমাধির সংগে অবস্থিত এক গম্বুজ বিশিষ্ট জামে মসজিদ এটি। 
বাগেরহাট জেলা সদর হতে প্রায় ৪ কিলোমিটার দক্ষিণ-পশ্চিমে ও ষাট গম্বুজ মসজিদ হতে প্রায় ২.৫ কি:মি: দক্ষিণ-পূর্বে ‘খঞ্জালী দীঘি’ বা ‘খানজাহান দীঘি’র (ঠাকুর দীঘি) উত্তর পার্শ্বে অবস্থিত এই মসজিদ । খান জাহানের দরগাহ কমপ্লেক্সের বা সমাধি কমপ্লেক্সের অন্যতম একটি স্থাপনা এটি। এটি কমপ্লেক্সের সর্ব পশ্চিমে অবস্থিত। এর পার্শ্বেই অবস্থিত খান জাহান আলীর মাজার,খান জাহান আলীর প্রধান সেনাপতি পীর তাহির আলীর মাজার এবং খান জাহান আলীর রান্নাঘর। 
এটি একটি বর্গাকার মসজিদ। তৈরির প্রধান উপকরন হিসেবে ইটের ব্যবহার করা হয়েছে। মসজিদে প্রবেশের জন্য তিনটি খিলান পথ বা দরজা রয়েছে যা উত্তর, দক্ষিণ এবং পূর্ব পার্শ্বে অবস্থিত । এর মধ্যে উত্তর ও দক্ষিণের খিলান পথ গুলি বর্তমানে বন্ধ রাখা হয়েছে। মসজিদে মিহরাবের সংখ্যা একটি। মিহরাবের অবস্থান পূর্বদিকের খিলান পথ বরাবর এবং এটি অর্ধ-বৃত্তাকার। মসজিদের বাইরে চারপাশে রয়েছে বক্রাকার কার্নিশ এবং চারটি গোলাকার কর্নার টাওয়ার। বর্গাকার কক্ষের উপরিভাগের প্রায় বেশিরভাগ অংশজুড়ে রয়েছে একটি গোলার্ধ আকৃতির ইটের তৈরি গম্বুজ।
এই মসজিদের গঠনশৈলী এবং নির্মাণ কৌশল লক্ষ্য করলে দেখা যায় এটি খান জাহান আলীর সমাধির অনুরূপ। সে কারণে সমাধি ও মসজিদ উভয় স্থাপনা তৈরির সময়কাল কাছাকাছি ধরা হয়। খান জাহান আলীর সমাধি থেকে যে লিপি পাওয়া গেছে সেই হিসেবে ২৫ অক্টোবর ১৪৫৯ খ্রিষ্টাব্দ (২৭ যিলহাজ্ব ৮৬৩ হিজরিতে) তিনি মৃত্যুবরণ করেন । ধারণা করা হয় এই সমাধি তিনি মৃত্যুর পূর্বেই নির্মাণ করেছিলেন । সে হিসেবে এই স্থাপনার বয়স ৫০০ বছরেরও বেশি।
অনেকেই একে দিল্লির তুগলক স্থাপত্যের সঙ্গে তুলনা করেছেন। এর কারণ চতুর্পাশে গোলাকৃতি কর্ণার টাওয়ার, খিলানের অবস্থান এবং এর সংগে সরদলের সাবলীল সমন্বয়। ফিরোজ শাহ তুগলকের আমলে বাংলা বিজয়ের সময় অনেক কারিগর এখানে বসতি স্থাপন করেন। তাছাড়া তৈমুর লং ১৩৯৯ সালে দিল্লি আক্রমণ করলে অনেকে বিতাড়িত হয়ে কিংবা দেশত্যাগ করে বাংলায় আশ্রয় নেন। ধারণা করা হয় তাদের মাধ্যমেই তুগলক স্থাপত্য এখানে পরিচিতি পায়। এই মসজিদ যার অন্যতম দৃষ্টান্ত।